
ΠΕ ΡΙΕΧΟΜΕΝ Α 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Καθορισμός αποδέκτη και ειδικών όρων διαθέσεως αποβλήτων 
του Εργοστασίου Βαφείων Αφών Δ. Ακρίδα Α.Ε. στη Σπερ- 
χειάδα. ...21 


Αντικατάσταση μελών Διοικητικού Συμβουλίου ΟΣΕ.1 

Καθορισμός αμοιβής Αντιπροέδρου ΔΣ/ΕΚΕΤΕ.2 

Έγκριση ανάθεσης έργου από το Υπουργείο Οικονομι¬ 
κών.3 

Καθιέρο^ση υπερωριακής εργασίας σε θυρωρούς, νυκτοφύλακες 

του Πανεπιστημίου Θράκης. 4 

Παράταση προθεσμιών καταβολής χρεών προς το Δημό¬ 
σιο.5 

Ένταξη ορισμένων επιτηδευματιών από την πρώτη στη δεύτερη 
κατηγορία τήρησης βιβλίων του Κ.Φ.Σ. Έκδοση θεωρημέ¬ 


νων διπλοτύπων αποδείξεων λιανικής πώλησης αγαθών και 
δελτίων επιστροφής λιανικώς πωληθέντων αγαθών από ορι¬ 


σμένες κατηγορίες επιτηδευματιών.6 

Καθορισμός τιμής διάθεσης βιβλίου «ΟΛΟΚΛΗΡΩΜΕΝΟ ΤΕ¬ 
ΛΩΝΕΙΑΚΟ ΔΑΣΜΟΛΟΓΙΟ (ΤΑΓΚΟ) - ΦΟΡΟΛΟΓΙΚΕΣ 

ΕΠΙΒΑΡΥΝΣΕΙΣ ΕΤΟΥΣ 1988».7 

Αύξηση του ανώτατου ορίου έκδοσης εγγυητικών επιστολών 
από την Τράπεζα ΙΙΛΝήΗΈ ΝΛΤΙΟΝΛΕΕ ϋΕ ΡΑ- 

1118.8 

Ανάθεση της διαχείρισης του ΤΕΕ Περιφερειακού Τμήματος 

Θράκης στην Τράπεζα της Ελλάδας.9 

Μερική ανάκληση της απόφασης του Υπουργού Οικονομικών 

26090/703/1.3.83. 10 

Ανάκληση της 109198/15.4.52 απόφασης του Υπουργού Οικο¬ 
νομικών.11 

Ανάθεση της διαχείρισης του ΤΕΕ Περιφερειακού Τμήματος 

Θράκης στην Τράπεζα της Ελλάδας.12 

Ανάθεση της διαχείρισης του Κρατικού Βρεφονηπιακού Σταθ¬ 
μού Λειβαδιάς στην Τράπεζα της Ελλάδας.13 

Ορισμός αναγκαιούντος ■ προσωπικού για πρόσληψη στο Β' 

Κ.ΙΙ.Σ. ΓΙαλ. Φαλήρου....14 

Συκρότηση Συμβουλίου Σωφρονιστικών Υποθέσεων.15 

Εσωτερική διάρθρωση και λειτουργία, εκπαίδευση, καθήκοντα 
του προσωπικού και εξοπλισμός της Ειδικής Μονάδας Αντι¬ 
μετώπισης Καταστροφών.16 

Μεταβίβαση αρμοδιοτήτων της Εκτελεστικής Επιτροπής του 
Οργανισμού Αθήνας στον Πρόεδρο και Αντιπρόεδρο αυτής 

καθώς και τον Προϊστάμενο του Οργανισμού Αθήνας.17 

Σύσταση νομικού προσώπου με την επωνυμία «Τρίτο Κέντρο 
Ανοικτής Προστασίας Ηλικιωμένων Δήμου Ηλιούπο¬ 
λης».18 

Ψήφιση ΟΕΥ ΚΑΠΗ Αίγιου Ν. ΛχαΤας.19 

Έγκριση της 2832/19.10.87 απόφασης του Λ/Χ Κω περί ανα¬ 
προσαρμογής ναύλου Τοπικών δρομολογιακών γραμ¬ 
μών.20 


Διορθώσεις σφαλμάτων 

Διόρθωση σφάλματος στην 113146/3122/1.12.87 απόφαση του 
Υπουργού Οικονομικών.22 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 3974 (1) 

Αντικατάσταση μελών Διοικητικού Συμβουλίου ΟΣΕ. 

ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

α) Το νόμο 1365/83 για την κοινωνικοποίηση των επιχειρήσεων 
δημόσιου χαρακτήρα ή κοινής ωφέλειας. 

β) Το άρθρο 8 παρ. 1, 2, 4 και 5 του ΓΙ.Δ. 59/85 για τη δομή, ρόλο 
και τον τρόπο διοίκησης και λειτουργίας της κοινωνικοποιημένης 
επιχείρησης «Οργανισμός Σιδηροδρόμων Ελλάδος (ΟΣΕ)». 

γ) Την υπουργική απόφαση 171/23.9.85 ορισμού Διοικητικού 
Συμβουλίου και ΑΣΚΕ του ΟΣΕ. 

δ) Την υπουργική απόφαση 1872/15.8.87 για την ανάκληση του 
Προέδρου του Διοικητικού Συμβουλίου του ΟΣΕ. 

ε) Την κοινή απόφαση του Πρωθυπουργού και του Υπουργού 
Εθνικής Οικονομίας Α. 9211/ΔΙΟΝΟΣΕ 1737/3.12.87 «Ανάθεση 
αρμοδιοτήτων στους Υφυπουργούς Εθνικής Οικονομίας» ΦΕΚ 702- 
/Τεύχος Β/4.12.87, αποφασίζουμε: 

1. Αντικαθιστούμε τους εκπροσώπους του Κράτους στο Διοικη¬ 
τικό Συμβούλιο του ΟΣΕ Πάνο Κοντογιώργη και Κώστα Κέντρο 
με τη Μαρία Βρεττάκη και το Νίκο Βούλγαρη. 

2. Αντικαθιστούμε τον εκπρόσωπο των εργαζομένων στο Διοικη¬ 
τικό Συμβούλιο του ΟΣΕ, Σταμ. Τσάτσο, που αποχωρεί από 1.1.88 
λόγω συνταξιοδότησης, με τον επόμενο κατά σειρά .ψηφοφορίας 
εκπρόσωπο, Μαν. Λαλακάκη. 

Η απόφαση αυτή να δημοσιευτεί στην Εφημερίδα της Κυβερ- 
νήσεως. 

Αθήνα, 21 Δεκεμβρίου 1987 
ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ & ΕΠ1Κ/ΝΙΩΝ 

Γ. ΠΑΠΑΝΤΩΝΙΟΥ Κ. ΜΠΑΝΤΟΥΒΑΣ 

ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 117477/8941 (2) 

Καθορισμός αμοιβής Αντιπροέδρου ΔΣ/ΈΚΕΤΕ. 

ΟΙ ΤΠΟΤΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τη διάταξη της παρ. 6 του άρθρου 7 του Ν. 1332/83 «Ελληνική 
Κρατική Εταιρεία Τεχνικών Έργων (ΕΚΕΤΕ) και άλλες διατάξεις». 

2. Την ΕΔ2α/01/83/Φ.Ν. 287/15.5.87 κοινή απόφαση με την 
οποία ορίστηκε Αντιπρόεδρος του Διοικητικού Συμβουλίου της Ε¬ 
ΚΕΤΕ ο Βαφειόπόυλος Κωνσταντίνος και του ανατέθηκαν δραστη¬ 
ριότητες τομέων της Εταιρείας. 

3. Τη 2389/87 απόφαση του Πρωθυπουργού και του Υπουργού 
Οικονομικών. 

4. Το άρθρο 40 του Ν. 849/78, αποφασίζουμε: 

Καθορίζουμε μηνιαία αμοιβή, για την πλήρη απασχόληση του 

Αντιπροέδρου του Διοικητικού Συμβουλίου της Ελληνικής Κρατικής 
Εταιρείας Τεχνικών Έργων, Βαφειόπουλο Κωνσταντίνο, το ποσό 
των ογδόντα χιλιάδων δραχμών (80.000). 

Η παραπάνω αμοιβή ισχύει από το διορισμό του. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 16 Δεκεμβρίου 1987 
ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 
ΠΑΝ. ΡΟΥΜΕΛΙΩΤΗΣ ΣΠ. ΚΑΛΟΥΔΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 
ΕΥΑΓΓ. ΚΟΥΛΟΥΜΠΗΣ 


Λριθ. Ε. 16078/4225 (3) 

' Εγκριση ανάθεσης έργου από το Υπουργείο Οικονομικών. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Την απόφασή μας Ε. 13928/5455 από 24 Οκτωβρίου 1986, με 
την οποία ορίστηκε σε είκοσι δύο (22) ο αριθμός των προσώπων στα 
οποία μπορούσε το Υπουργείο Οικονομικών να αναθέσει, με σύμβαση 
μίσθωσης έργου για τον καθαρισμό των καταστημάτων των υπηρε¬ 
σιών αυτών, Φορολογίας και Δημοσίας Περιουσίας (Κεντρικών Υπη¬ 
ρεσιών), Υπηρεσίας Ελέγχου Διακίνησης Αγαθών και Παραρτημά¬ 
των αυτής και Οικονομικών Εφοριών, καθορίσθηκε δε η μηνιαία 
αποζημίωση σε τριάντα χιλιάδες (30.000) δραχμές. 

2. Το γεγονός ότι εξακολουθούν να υφίστανται οι ανάγκες για κα¬ 
θαριότητα των παραπάνω υπηρεσιών, επειδή δεν επιτράπηκε η πρό¬ 
σληψη τακτικού βοηθητικού προσωπικού και υφίσταται η ανάγκη 
καθαρισμού υπηρεσιών του Υπουργείου των Οικονομικών πλέον του 
ανωτέρω αριθμού. 

3. Τις διατάξεις του άρθρου 15 του Ν. 1735/87, αποφασίζουμε: 

1. Ορίζουμε σε δέκα (10) του αριθμό των προσώπων, στα οποία 
μπορεί το Υπουργείο Οικονομικών, για το χρονικό διάστημα μέχρι 
.31.12.88, να αναθέσει με σύμβαση μίσθωσης έργου του καθαρισμό 
των υπηρεσιών αυτού: α) Κεντρικών υπηρεσιών Φορολογίας και Δη¬ 
μοσίας Περιουσίας, β) Υπηρεσίας Ελέγχου Διακίνησης Αγαθών και 
I Ιαραρτημάτων αυτής και γ) Οικονομικών Εφοριών, με τυπικά προ¬ 
σόντα τουλάχιστον Απολυτηρίου Δημοτικού Σχολείου ή βεβαίωσης 
που προβλέπεται από τις διατάξεις του άρθρου 17 του Ν. 3094/54 
(ΦΕΚ 252/54 Τ.Α'). 

2. Καθορίζουμε το ποσό της μηνιαίας αποζημίωσης για κάθε πρό¬ 
σωπο σε 35.000 δραχμές, που θα καταβάλλεται στο τέλος κάθε 
μήνα, σύμφωνα με τη συμφωνία των μερών, για την κατάρτιση της 
οποίας εξουσιοδοτούνται οι οικείοι Προϊστάμενοι των υπηρεσιών. 

3. II ανάθεση του έργου στα παραπάνω πρόσωπα γίνεται σύμ¬ 
φωνα με τους όρους και τις προϋποθέσεις του δεύτερου εδαφίου της 


παραγράφου 1 και της παραγράφου 2 του άρθρου 15 του Ν. 
1735/87. 

Η παρούσα να δημοσιευθεί στην Εφημερίδα της Κυβερνήσεως. 
Αθήνα, 21 Δεκεμβρίου 1987 
ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

ΑΠ. ΚΑΚΛΑΜΑΝΗΣ ΔΗΜ. ΤΣΟΒΟΛΑΣ 


Αριθ. 109665/8810 ' (4) 

Καθιέρωση υπερωριακής εργασίας σε θυρωρούς, νυκτοφύλακες του 
Πανεπιστημίου Θράκης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ & 
ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 77 παρ. 4 του Ν. 1566/85. 

2. Τις διατάξεις του άρθρου 17 του Ν. 1505/84. < 

3. Τα 7078/26.8.87 και Β. 823/16.10.87 έγγραφα του Πανεπι¬ 
στημίου Θράκης. Την αρ. 2389/87 κοινή απόφαση του Πρωθυπουρ¬ 
γού και του Υπουργού Οικονομικών, αποφασίζουμε: 

Εγκρίνουμε για το χρονικό διάστημα μέχρι 31.12.87 την καθιέ¬ 
ρωση εργασίας με αμοιβή, την παρεχόμενη κατά τις Κυριακές και 
εξαιρέσιμες ημέρες σε είκοσι μία (21) θυρωρούς — νυκτοφύλακες του 
Πανεπιστημίου Θράκης προς συμπλήρωση της υποχρεωτικής καθ’ 
εβδομάδα εργασίας. 

Η ωριαία αποζημίωση των υπαλλήλων αυτών, ορίζεται σύμφωνα 
με τις διατάξεις της παρ. 4 εδ. γ’ του άρθρου 17 του Ν. 1505/84. 

Η προκαλούμενη δαπάνη θα καλυφθεί από πιστώσεις του πρ/σμού 
του ιδρύματος. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 11 Δεκεμβρίου 1987 
ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ & 

ΘΡΗΣΚΕΥΜΑΤΩΝ 

ΣΠ. ΚΑΛΟΥΔΗΣ ΑΝΤ. ΤΡΙΤΣΗΣ 

Αριθ. 118501/111-1 76 (5) 

Παράταση προθεσμιών καταβολής χρεών προς το Δημόσιο. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 8 του Ν. 1284/82/(ΦΕΚ 114/82 τ. 
Α') για παράταση των προθεσμιών καταβολής χρεών προς το Δημό¬ 
σιο σε εξαιρετικές περιπτώσεις. 

2. Τις αποφάσεις μας 113100/30.11.87, 115234/10.12.87 και 
116663/15.12.87 με τις οποίες παρατάθηκαν μέχρι 10.12.87, 
15.12.87 και 18.12.87 αντίστοιχα οι προθεσμίες καταβολής των 
χρεών προς το Δημόσιο από κάθε αιτία, που έληξαν κατά το χρονικό 
διάστημα από 25.11.87 μέχρι και 18.12.87, λόγω της απεργίας του 
προσωπικού των Δημόσιων Ταμείων. 

3. Την ανάγκη να μην επιβαρυνθούν οι φορολογούμενοι με πρό¬ 
στιμα και προσαυξήσεις εκπρόθεσμης καταβολής, επειδή η μη εμπρό¬ 
θεσμη πληρωμή των χρεών δεν οφείλεται σε υπαιτιότητά τους αλλά 
στην απεργία των ταμειακών υπαλλήλων, αποφασίζουμε: 

Παρατείνονται μέχρι 22.12.87 οι προθεσμίες καταβολής χρεών 
προς το Δημόσιο από κάθε αιτία που έληξαν ή λήγουν κατά το χρονι¬ 
κό διάστημα από 25.11.87 μέχρι και 21.12.87. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 21 Δεκεμβρίου 1987 

Ο ΥΠΟΥΡΓΟΣ 
ΔΗΜΗΤΡΗΣ ΤΣΟΒΟΛΑΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. Σ.3673/314 Π ΟΛ 357 


( 6 ) 


Ενταξη ορισμένων επιτηδευματιών από την πρώτη στη δεύτερη κα¬ 
τηγορία τήρησης βιβλίων του Κ.Φ.Σ. Έκδοση θεωρημένων δι¬ 
πλοτύπων αποδείξεων λιανικής πώλησης αγαθών και δελτίων 
επιστροφής λιανικώς πωληθέντων αγαθών από ορισμένες κατηγο¬ 
ρίες επιτηδευματιών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 1 του άρθρου 3 και της περίπτω¬ 
σης ιδ' του άρθρου 49 του Π.Δ. 99/77, όπως ισχύουν (ΦΕΚ 
34/9.2.77 και 157/10.10.86 τ. Λ'). 

2. Τη γνωμοδότηση με αριθμό 19/87 της Επιτροπής Λογιστικών 
Βιβλίων. 

3. Τις διατάξεις των παραγράφων 1, 4 και 6 του άρθρου 18 και 
των περιπτώσεων ε' και η' του άρθρου 49 του πιο πάνω Π. Διατά¬ 
γματος. 

4. Την απόφασή μας Σ. 1911/165 ΠΟΛ 184/17..6.87 (ΦΕΚ 
31 1/Β787), με την οποία καθιερώθηκε η υποχρέωση έκδοσης θεωρη- 
μένων αποδείξεων λιανικής πώλησης αγαθών και παροχής υπηρε¬ 
σιών στο κοινό από ορισμένες κατηγορίες επιτηδευματιών, με στόχο 
τη δημιουργία προϋποθέσεων καλύτερης παρακολούθησης των συ¬ 
ναλλαγών από λιανικές πωλήσεις αγαθών και παροχές υπηρεσιών 
στο κοινό. 

5. Την ανάγκη επέκτασης της υποχρέωσης έκδοσης θεωρημένων 
αποδείξεων λιανικής πώλησης και σε άλλες κατηγορίες επιτηδευμα- 
τιών, που πωλούν λιανικώς αγαθά, η απόκτηση των οποίων παρέχει 
το δικαίωμα έκπτωσης του φόρου που αναλογεί στη δαπάνη αγοράς 
τους από το φόρο εισοδήματος, με βάση την αναμόρφωση στη φορο¬ 
λογία εισοδήματος φυσικών προσώπων που ισχύει από 1 Ιανουάριου 
1988, αποφασίζουμε: 

1. Εντάσσονται στην κατηγορία τήρησης βιβλίων και στοιχείων 
που αντιστοιχεί στα ετήσια ακαθάριστα έσοδά τους, όχι όμως σε κα¬ 
τηγορία κατώτερη της δεύτερης, οι επιτηδευματίες που στο αντικεί¬ 
μενο των εργασιών τους περιλαμβάνεται και η πώληση: α) ανδρι¬ 
κών, γυναικείων και παιδικών έτοιμων ενδυμάτων και εσωρρούχων, 
β) ανδρικών, γυναικείων και παιδικών παπουτσιών, γ) γυναικείων, 
ανδρικών και σχολικών τσαντών, δ) ειδών ταξιδιού, ε) δερμάτινων 
ειδών γενικά, στ) ηλεκτρικών και ηλεκτρονικών συσκευών, ζ) 
συσκευών υγραερίου και θερμαστρών πετρελαίου, η) ηλιακών θερμο¬ 
σιφώνων, θ) επίπλων γενικά, ι) ανταλλακτικών, εξαρτημάτων και 
αξεσουάρ αυτοκινήτων και μοτοσικλετών, ια) ειδών υγιεινής, υδραυ¬ 
λικών και σωμάτων καλοριφέρ, ιβ) ηλεκτρολογικού υλικού και ιγ) 
χρωμάτων οικοδομών. 

2. Οι επιτηδευματίες που τηρούν βιβλία δεύτερης και τρίτης κατη¬ 
γορίας του Κ.Φ.Σ. και στο αντικείμενο των εργασιών τους περιλαμ¬ 
βάνεται και η πώληση: α) γυναικείων, ανδρικών και σχολικών τσα¬ 
ντών, β) ειδών ταξιδιού, γ) συσκευών υγραερίου και θερμαστρών πε¬ 
τρελαίου, δ) ηλιακών θερμοσιφώνων, ε) ανταλλακτικών και εξαρτη¬ 
μάτων μοτοσικλετών, στ) αξεσουάρ αυτοκινήτων και μοτοσικλετών, 
ζ) ειδών υγιεινής, υδραυλικών και σωμάτων καλοριφέρ, η) ηλεκτρο- 
λογικού υλικού και θ) χρωμάτων οικοδομών, εκδίδουν για τις λιανι¬ 
κές τους πωλήσεις τις αποδείξεις λιανικής πώλησης της παραγράφου 

1 του άρθρου 18 του Κ.Φ.Σ. από θεωρημένο διπλότυπο στέλεχος. Η 
υποχρέωση αυτή αφορά τις λιανικές πωλήσεις όλων των ειδών που 
διατίθενται από τις πιο πάνω κατηγορίες επιτηδευματιών, καθώς και 
τις λιανικές πωλήσεις των επιχειρήσεων που παράγουν τα πιο πάνω 
είδη αγαθών. 

3. Οι επιτηδευματίες που στο αντικείμενο των εργασιών τους περι¬ 
λαμβάνεται η πώληση των ειδών που αναφέρονται στην παράγραφο 

2 της απόφασης Σ. 1911/165/17.6.87, εκδίδουν για τις λιανικές 
τους πωλήσεις τις αποδείξεις λιανικής πώλησης της παραγράφου 1 
του άρθρου 18 του Κ.Φ.Σ. από θεωρημένο διπλότυπο στέλεχος, για 
όλα τα είδη που εμπορεύονται, ανεξάρτητα από το κύριο αντικείμενο 
των εργασιών τους, τροποποιουμένης της πιο πάνω απόφασης στο 
σημείο μόνο αυτό. 

4. Για κάθε επιστροφή αγαθών που πωλήθηκαν λιανικώς εκδίδε- 
ται από τον πωλητή επιτηδευματία το δελτίο επιστροφής της παρα¬ 
γράφου 4 του άρθρου 18 του Κ.Φ.Σ. από θεωρημένο διπλότυπο στέ¬ 
λεχος. Η υποχρέωση αυτή αφορά και κάθε αλλαγή-λιανικώς πωληθέ¬ 
ντων αγαθών, εφόσον για οργανωτικούς ή άλλους λόγους εκδίδεται 
από τον πωλητή επιτηδευματία δελτίο επιστροφής και στη συνέχεια 


νέα απόδειξη λιανικής πώλησης. Στην τελευταία αυτή περίπτωση 
πρέπει να αναγράφεται στη νέα απόδειξη λιανικής πώλησης και ο 
αριθμός και η χρονολογία έκδοσης του αντίστοιχου δελτίου επιστρο¬ 
φής· 

5. Ειδικότερα, οι επιτηδευματίες που πωλούν λιανικώς: α) ανδρι¬ 
κά, γυναικεία και παιδικά έτοιμα ενδύματα και εσώρρουχα, β) αν¬ 
δρικά, γυναικεία και παιδικά παπούτσια, γ) γυναικείες, ανδρικές και 
σχολικές τσάντες, δ) είδη ταξιδιού, ε) δερμάτινα είδη γενικά, στ) ηλε¬ 
κτρικές και ηλεκτρονικές συσκευές, ζ) συσκευές υγραερίου και θερμά¬ 
στρες πετρελαίου, η) ηλιακούς θερμοσίφωνες, θ) έπιπλα γενικά, ι) 
ανταλλακτικά και εξαρτήματα αυτοκινήτων και μοτοσικλετών, ια) 
αξεσουάρ αυτοκινήτων και μοτοσικλετών, ιβ) είδη υγιεινής, υδραυλι¬ 
κά και σώματα καλοριφέρ, ιγ) ηλεκτρολογικό υλικό και ιδ) χρώματα 
οικοδομών, πρέπεια για τα είδη αυτά να αναγράφουν στις θεωρημέ¬ 
νες αποδείξεις λιανικής πώλησης που εκδίδουν, το είδος ολογράφως, 
την ποσότητα και την αξία. 

Επιτρέπεται η έκδοση των αποδείξεων λιανικής πώλησης των πιο 
πάνω ειδών με τη χρήση ηλεκτρονικών ταμειακών μηχανών, εφόσον 
στις αποδείξεις που εκδίδονται από τις μηχανές αυτές αναγράφεται η 
ονομασία κάθε είδους ολογράφως, η ποσότητα και η αξία. Κα’ εξαί¬ 
ρεση παρέχεται η ευχέρεια έκδοσης των αποδείξεων λιανικής πώλη¬ 
σης των πιο πάνω ειδών με τη χρησιμοποίηση ταμειακών μηχανών 
που δεν έχουν τη δυνατότητα αναγραφής της ονομασίας του είδους 
και της ποσότητας στις αποδείξεις αυτές, με την προϋπόθεση ότι 
εκτός από τα στοιχεία της επιχείρησης (επωνυμία — επάγγελμα — 
διεύθυνση — Α.Φ.Μ. κ.λπ) που πρέπει να φέρει κάθε απόδειξη, θα 
αναγράφεται και το τμήμα του καταστήματος από το οποίο πωλήθη¬ 
καν τα συγκεκριμένα είδη (π.χ. ενδύματα, παπούτσια, τσάντες κ.λπ). 
Η προηγούμενη προϋπόθεση μπορεί να μην τηρείται από αμιγείς επι¬ 
χειρήσεις, εφόσον από την περιγραφή του αντικειμένου των εργασιών 
τους (του επαγγέλματος), που φέρει κάθε απόδειξη της ταμειακής 
μηχανής, προκύπτουν σαφώς τα είδη που εμπορεύονται (π.χ. έτοιμα 
ενδύματα, ανδρικά παπούτσια, γυναικείες τσάντες κ.λπ). 

6. Οι διατάξεις της απόφασης Σ. 1911/165/17.6.87 που δεν θίγο¬ 
νται με την παρούσα απόφαση, εξακολουθούν να ισχύουν. 

7. Η απόφαση αυτή ισχύει από 1ης Ιανουάριου 1988 εκτός από τις 
παραγράφους 2 και 3 που ισχύουν από 18 Ιανουάριου 1988 και μόνο 
για τις περιπτώσεις που η υποχρέωση έκδοσης θεωρημένων αποδεί¬ 
ξεων λιανικής πώλησης δημιουργείται για πρώτη φορά με την από¬ 
φαση αυτή. 

Η απόφαση αυτή να δημοσιευτεί στην Εφημερίδα της Κυβερνή- 
σεως. 

Αθήνα, 21 Δεκεμβρίου 1987 

Ο ΥΠΟΥΡΓΟΣ 

ΔΗΜΗΤΡΗΣ ΤΣΟΒΟΛΑΣ 


Αριθ. Τ.4666/1224 (7) 

Καθορισμός τιμής διάθεσης βιβλίου «ΟΛΟΚΛΗΡΩΜΕΝΟ ΤΕΛΩ¬ 
ΝΕΙΑΚΟ ΔΑΣΜΟΛΟΓΙΟ (ΤΑΚΙΟ) - ΦΟΡΟΛΟΓΙΚΕΣ ΕΠΙΒΑ¬ 
ΡΥΝΣΕΙΣ ΕΤΟΥΣ 1988». 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το από 7.12.87 υπηρεσιακό σημείωμα της 1ης Δ/νσης — Δα¬ 
σμολογικής του Υπουργείου Οικονομικών, με το οποίο ζητείται ο κα¬ 
θορισμός τιμής διάθεσης του «ΟΛΟΚΛΗΡΩΜΕΝΟΥ ΤΕΛΩΝΕΙΑ¬ 
ΚΟΥ ΔΑΣΜΟΛΟΓΙΟΥ (ΤΑΚΙΟ) - ΦΟΡΟΛΟΓΙΚΕΣ ΕΠΙΒΑΡΥΝ¬ 
ΣΕΙΣ». 

2. Τις διατάξεις του άρθρου 48 του Ν. 1591/86 (ΦΕΚ 50Α ) «Πε¬ 
ρί αντιτίμων ή δικαιωμάτων πάσης φύσεως για την πώληση βιβλίων, 
Κωδίκων κ.λπ. εντύπων, γενικά από Δημόσιες Υπηρεσίες προς τρί¬ 
τους». 

3. Το από 15.12.87 πρακτικό της Επιτροπής που συστήθηκε για 
τον προσδιορισμό αντιτίμου διάθεσης του τετράτομου βιβλίου «ΟΛΟ¬ 
ΚΛΗΡΩΜΕΝΟ ΤΕΛΩΝΕΙΑΚΟ ΔΑΣΜΟΛΟΓΙΟ (ΤΑΚΙΟ) - ΦΟ¬ 
ΡΟΛΟΓΙΚΕΣ ΕΠΙΒΑΡΥΝΣΕΙΣ ΕΤΟΥΣ 1988» με το οποίο καθορί¬ 
σθηκε η τιμή διάθεσης σε (10.000) δέκα χιλιάδες δραχμές κατά βι¬ 
βλίο, αποφασίζουμε: 

Εγκρίνουμε τη διάθεση του τετράτομου βιβλίου «ΟΛΟΚΛΗΡΩ¬ 
ΜΕΝΟ ΤΕΛΩΝΕΙΑΚΟ ΔΑΣΜΟΛΟΓΙΟ (ΤΑΚΙΟ) - ΦΟΡΟΛΟΓΙ¬ 
ΚΕΣ ΕΠΙΒΑΡΥΝΣΕΙΣ 1988» στην τιμή των (10.000) δέκα χιλιά- 

δων δραχμών για 6.000 αντίτυπα. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 21 Δεκεμβρίου 1987 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΓΕΩΡΓΙΟΣ ΠΕΤΣΟΣ 


Αριθ. 111774/11147 (8) 

Αύξηση του ανώτατου ορίου έκδοσης εγγυητικών επιστολών από την 
Τράπεζα ΒΑΝζΗΙΕ ΝΛΤΙΟΝΑΕΕ ΩΕ ΡΑΗΙ8. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Π.Δ/τος 636/77 «Περί διαρθρώσεως του 
Υπουργείου Οικονομικών και Οργανισμού των Υπηρεσιών αυτού». 

2. Τις αποφάσεις μας α) 166915/2570/17.11.77 με την οποία 
καθορίσθηκαν οι όροι και οι προϋποθέσεις βάσει των οποίων παρέχο¬ 
νται από τις Τράπεζες που λειτουργούν στην Ελλάδα εγγυήσεις στο 
Δημόσιο και Ν.Π.Δ.Δ. για εκτέλεση έργων κ.λπ, β) 
120447/10763/12.1.87 με την οποία ορίστηκε ανώτατο όριο έκδο¬ 
σης εγγυητικών επιστολών της Τράπεζας ΒΑΝί^ΙίΕ ΝΑΤΙΟΝΑΙΈ 
Ι)Ε ΡΑΒΙ8 στο ποσό των δραχμών εξακοσίων εκατομμυρίων 
(600.000.000). 

3. Την από 20.11.87 επιστολή της ανωτέρω Τράπεζας για την αύ¬ 
ξηση του ανώτατου ορίου έκδοσης εγγυητικών επιστολών της. 

4. Τη δραστηριότητα της Τράπεζας αυτής όπως εμφανίζεται σή¬ 
μερα. Την αρ. 2389/87 κοινή απόφαση του Πρωθυπουργού και του 
Υπουργού Οικονομικών, αποφασίζουμε: 

Ορίζουμε στο εξής το ανώτατο όριο έκδοσης εγγυητικών επιστο¬ 
λών της Τράπεζας ΒΑΝζΗΈ ΝΛΤΙΟΝΑΕΕ ΏΕ ΡΑΗΙ3 για τις 
ανωτέρω περιπτώσεις στο ποσό των δραχμών (800.000.000) με 
τους όρους και τις προϋποθέσεις βάσει των οποίων παρέχονται από 
τις Τράπεζες που λειτουργούν στην Ελλάδα εγγυήσεις στο Δημόσιο 
και τα Νομικά πρόσωπα Δημοσίου Δικαίου για εκτέλεση έργων, προ¬ 
μήθειες κ.λπ. ( απόφασή μας 166915/2570/17.. 11.77). 

II απόφαση αυτή να δημοσιευτεί στην Εφημερίδα της Κυβερνή-' 
σεως. 

Αθήνα, 11 Δεκεμβρίου 1987 

Ο ΥΦΥΠΟΥΡΓΟΣ 
ΣΠΥΡ. ΚΑΛΟΥΔΗΣ 


Αριθ. 114060/3163 (9) 

Ανάθεση της διαχείρισης του ΤΕΕ Περιφερειακού Τμήματος Θράκης 
στην Τράπεζα της Ελλάδας/ 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του απο 20.1.32 Π. Δ/τος «Διαχείριση νομικών 
προσώπων, από την Τράπεζα της Ελλάδας». 

2. Το από 7.10.58 Β. Δ/γμα (ΦΕΚ Α 175/24.10.58) «Τροπο¬ 
ποίηση του από 20.1.32 Π. Δ/τος». 

3. Το Π. Δ/γμα 215/3.6.87 (ΦΕΚ 97/Α τεύχος/22.6.87) « Ι¬ 
δρυση Περιφερειακού Τμήματος του Τεχνικού Επιμελητηρίου Ελλά¬ 
δας στη Θράκη». 

4. Το έγγραφο της Τράπεζας της Ελλάδας 70455/25.11.87. 

5. Την απόφαση του Υπουργού Οικονομικών 
53755/4203/26.5.86 (ΦΕΚ 383/Β' τεύχος/10.6.86) «Μεταβίβαση 
της Εξουσίας να υπογράφουν με εντολή Υπουργού, στους Προϊσταμέ¬ 
νους Δ/νσεων, Τμημάτων κ.λπ», αποφασίζουμε: 

Η ταμειακή διαχείριση του ΤΕΕ Περιφερειακού Τμήματος Θρά¬ 
κης να ασκείται από την Τράπεζα της Ελλάδας, σύμφωνα με τις δια¬ 
τάξεις του από 20.1.32 Π. Δ/τος «Διαχείριση νομικών προσώπων 
από την Τράπεζα της Ελλάδας» όπως αυτό τροποποιήθηκε με το από 
7.10.58 Β. Δ/γμα. 

Το ανωτέρω νομικό πρόσωπο θα εξυπηρετείται από την Τράπεζα 
της Ελλάδας -/.Υποκατάστημα Κομοτηνής. 


Η παρούσα απόφαση να δημοσιευθεί στην Εφημερίδα της Κυβερ 
νήσεως. 

Αθήνα, 15 Δεκεμβρίου 1987 

Με εντολή Υπουργού 
Ο Διευθυντής 
ΕΠ. ΚΑΤΣΟΡΙΔΑΣ 


Αριθ. 116460/3223 (10) 

Μερική ανάκληση της απόφασης του Υπουργού Οικονομικών 
26090/703/1.3.83. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.32 Π. Δ/τος «Περί διαχείρισης νομι¬ 
κών προσώπων στην Τράπεζα της Ελλάδας». 

2. Το από 7.10.58 Β. Δ/γμα (ΦΕΚ 175/Α' τεύχος/24.10.58; 
«Περί τροποποίησης του από 20.1.32 Π. Δ/τος». 

3. Την απόφασή μας 26090/703/1.3.83 «Ανάθεση της διαχείρι¬ 
σης διαφόρων εθνικών παιδικών σταθμών, μεταξύ των οποίων και ε 
Γ Εθνικός Παιδικός Σταθμός Ανω Λιοσίων, στην Τράπεζα της Ελ¬ 
λάδας» 

4. Το Νόμο 1431/84 (ΦΕΚ 46/Α' τεύχος/18.4.84) «Ρύθμιση θε¬ 
μάτων φορέων κοινωνικής προνοίας παιδικής προστασίας και άλλες 
διατάξεις» με τον οποίο οι εθνικοί παιδικοί σταθμοί κ.λπ. μετονομά¬ 
ζονται σε Κρατικούς Παιδικούς Σταθμούς. 

5. Το Π. Δ/γμα 241/4.5.85 (ΦΕΚ 88/Α' τεύχος/15.5.85) με το 
οποίο ο Γ' Κρατικός Παιδικός Σταθμός Νέων Λιοσίων μεταφέρεται 
στην περιοχή «Πεδίον του Άρεως» του Δήμου Αθηναίων του Νομού 
Αττικής με την ονομασία Κρατικός Παιδικός Σταθμός Πεδίου του 
Άρεως. 

6. Το έγγραφο της Τράπεζας της Ελλάδας 73668/11.12.87. 

7. Την απόφαση του Υπουργού Οικονομικών 
53755/4203/26.5.86 (ΦΕΚ 383/Β' τεύχος/10.6.86) «Μεταβίβαση 
της εξουσίας να υπογράφουν με εντολή Υπουργού στους προϊσταμέ¬ 
νους Διευθύνσεων, Τμημάτων κ.λπ», αποφασίζουμε: 

Ανακαλούμε μερικά την ανωτέρω απόφασή μας 
26090/703/1.3.83 αναφορικά και μόνο για την ανάθεση της διαχεί¬ 
ρισης του Γ' Κρατικού Σταθμού Νέων Λιοσίων και ορίζουμε όπως το 
ταμειακό υπόλοιπο του λογαριασμού του μεταφερθεί σε λογαριασμό 
του Κρατικού Παιδικού Σταθμού Πεδίου του Άρεως που θα τηρείται 
στην Τράπεζα της Ελλάδας (Κεντρικό Κατάστημα). 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 17 Δεκεμβρίου 1987 

Με εντολή Υπουργού 
Ο Διευθυντής 
ΕΠ. ΚΑΤΣΟΡΙΔΑΣ 


Αριθ. 115602/3194 (11) 

Ανάκληση της 109198/15.4.52 απόφασης του Υπουργού Οικονομι¬ 
κών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 
Έχοντας υπόψη: 

1. Τις διατάξεις του από 20.1.32 Π. Δ/τος «Διαχείριση νομικών 
προσώπων από την Τράπεζα της Ελλάδας». 

2. Το από 7.10.58 Β. Δ/γμα (ΦΕΚ Α 175/24.10.58) «Τροπο¬ 
ποίηση του από 20.1.32 Π. Δ/τος». 

3. Την απόφασή μας 109198/15.4.52 «Ανάθεση της διαχείρισης 
του Κρατικού Νοσοκομείου Βέροιας στην Τράπεζα της Ελλάδας». 

4. Το από 5.12.55 Β. Δ/γμα (ΦΕΚ 7/Α' τεύχος/56) «Περί ανα- 
μορφώσεως του οργανισμού του Κρατικού Νοσοκομείου Βέροιας» με 
το οποίο μετονομάζεται σε «Γενικόν Νοσοκομείον Βέροιας». 

5. Την Α3β/οικοθ. 14169/8.8.86 απόφαση Υπουργού Υγείας, 
Πρόνοιας και Κοινωνικών Ασφαλίσεων (ΦΕΚ 5/Β τεύχος/9.1.87) 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


«Αναμόρφωση του Οργανισμού του Γενικού Νοσοκομείου Βέροιας» 
με την οποία μετονομάζεται σε «Γενικό Νομαρχιακό Νοσοκομείο Βέ¬ 
ροιας». 

6. Το έγγραφο της Τράπεζας της Ελλάδας 72193/3.12.87. 

7. Την απόφαση του Υπουργού Οικονομικών 
53755/4203/26.5.86 (ΦΕΚ 383/Β' τεύχος/10.6.86) «Μεταβίβαση 
της εξουσίας να υπογράφουν με εντολή Υπουργού στους Προϊσταμέ¬ 
νους Διευθύνσεων, Τμημάτων κ.λπ», αποφασίζουμε: 

Ανακαλούμε την απόφασή μας 109198/15.4.52 σχετικά με την 
ανάθεση του Γενικού Νομαρχιακού Νοσοκομείου Βέροιας και ορί¬ 
ζουμε όπως το ταμειακό υπόλοιπο του λογαριασμού του μεταφερθεί 
σε λογαριασμό που θα τηρείται στην Τράπεζα Μακεδονίας Θράκης 
(Υποκατάστημα Βέροιας). 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 16 Δεκεμβρίου 1987 

Με εντολή Υπουργού 
Ο Διευθυντής 
ΕΠ. ΚΑΤΣΟΡΙΔΑΣ 


Αριθ, 114060/3163 (12) 

Ανάθεση της διαχείρισης του ΤΕΕ Περιφερειακού Τμήματος Θράκης 
στην Τράπεζα της Ελλάδας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 
Έχοντας υπόψη: 

1. Τις διατάξεις του από 20.1.32 Π. Δ/τος «Διαχείριση νομικών 
προσώπων, από την Τράπεζα της Ελλάδας». 

2. Το από 7.10.58 Β. Δ/γμα (ΦΕΚ Α 175/24.10.58) «Τροπο¬ 
ποίηση του από 20.1.32 Π. Δ/τος». 

3. Το Π. Δ/γμα 215/3.6.87 (ΦΕΚ 97/Α τεύχος/22.6.87) «Ί¬ 
δρυση Περιφερειακού Τμήματος του Τεχνικού Επιμελητηρίου Ελλά¬ 
δας στη Θράκη». 

4. Το έγγραφο της Τράπεζας της Ελλάδας αριθ. 70455/25.11.87. 

5. Την απόφαση του Υπουργού ' Οικονομικών αριθ. 
537-55/4203/26.5.86 (ΦΕΚ 383/Β' τεύχος/10.6.86) «Μεταβίβαση 
της εξουσίας να υπογράφουν με εντολή Υπουργού, στους Προϊσταμέ¬ 
νους Διευθύνσεων, Τμήματων κ.λπ», αποφασίζουμε: 

Η ταμειακή διαχείριση του ΤΕΕ Περιφερειακού Τμήματος Θρά¬ 
κης να ασκείται από την Τράπεζα της Ελλάδας, σύμφωνα με τις δια¬ 
τάξεις του από 20.1.32 Π. Δ/τος «Διαχείριση νομικών προσώπων 
από την Τράπεζα της Ελλάδας» όπως αυτό τροποποιήθηκε με το από 
7.10.58 Β. Δ/γμα. 

Το ανωτέρω νομικό πρόσωπο θα εξυπηρετείται από την Τράπεζα 
της Ελλάδας — Υποκατάστημα Δράμας. 

I I παρούσα απόφαση να δημοσιευθεί στην Εφημερίδα της Κυβερ- 
νήσεως. 

Αθήνα, 15 Δεκεμβρίου 1987 

Με εντολή Υπουργού 
Ο Διευθυντής 
ΕΠ. ΚΑΤΣΟΡΙΔΑΣ 


Αριθ. 114017/3165 · (13) 

Ανάθεση της διαχείρισης του Κρατικού Βρεφονηπιακού Σταθμού Λει¬ 
βαδιάς στην Τράπεζα της Ελλάδας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.32 Π. Δ/τος «Διαχείριση νομικών 
προσώπων, από την Τράπεζα της Ελλάδας». 

2. Το από 7.10.58 Β. Δ/γμα (ΦΕΚ Α 175/24.10!8) «Τροπο¬ 
ποίηση του από 20.1.32 Π. Δ/τος». 

3. Το Γ1. Δ/γμα αριθ. 160/16,4.86 (ΦΕΚ 61/Α' τεύχος/8.5.86) 
«Ίδρυση πενήντα (50) Κρατικών Παιδικών Σταθμών και εβδομήντα 
(70) Κρατικών Βρεφονηπιακών Σταθμών». 

4. Το έγγραφο της Τράπεζας της Ελλάδας αριθ. 70029/24.11.87. 

5. Την απόφαση του Υπουργού Οικονομικών αριθ. 
53755/4203/26.5.86 (ΦΕΚ 383/Β τεύχος/10.6.86) «Μεταβίβαση 
της εξουσίας να υπογράφουν με εντολή Υπουργού, στους Προϊσταμέ¬ 
νους Δ/νσεων, Τμημάτων κ.λπ», αποφασίζουμε: 

Η ταμειακή διαχείριση του Κρατικού Βρεφονηπιακού Σταθμού 
Λειβαδιάς να ασκείται από την Τράπεζα της Ελλάδας, σύμφωνα με 
τις διατάξεις του από 20.1.32 Π. Δ/τος «Διαχείριση νομικών προσώ¬ 
πων από την Τράπεζα της Ελλάδας» όπως αυτό τροποποιήθηκε με 
το από 7.10.58 Β. Δ/γμα. 

Το ανωτέρω νομικό πρόσωπο θα εξυπηρετείται από τον Πράκτορα 
της Τράπεζας της Ελλάδας που εδρεύει στο Δημόσιο Ταμείο Λειβα¬ 
διάς. 

Η παρούσα απόφαση να δημοσιευθεί στην Εφημερίδα της Κυβερ- 
νήσεως. 

Αθήνα, 15 Δεκεμβρίου 1987 

Με εντολή Υπουργού 
Ο Διευθυντής 
ΕΠ. ΚΑΤΣΟΡΙΔΑΣ 


Αριθ. Δ2α/31809 (14) 

Ορισμός αναγκαιούντος προσωπικού για πρόσληψη στο Β' Κ.Π.Σ. 

Παλ. Φαλήρου. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: α) του άρθρου 9 του Ν. 1476/84, β) του άρθρου 5 
Κεφ. Β' του Ν. 993/79. ' 

2. Την απόφαση του Πρωθυπουργού και του Υπουργού Υγείας, 
Πρόνοιας και Κοινωνικών Ασφαλίσεων 1358/2.10.87 (ΦΕΚ 
535/5.10.87 τ. Β ). 

3. Την πράξη του Υπουργού Προεδρίας της Κυβέρνησης 
213/11.5.87. 

4. Τις απρόβλεπτες και επείγουσες ανάγκες του Σταθμού που δεν 
μπορούν να καλυφθούν από το υπάρχον προσωπικό ή με απόσπαση. 

5. Το απόσπασμα πρακτικού της 21/9.11.87 συνεδριάσεως του 
Δ.Σ. του Β’ Κ.Π.Σ. Παλ. Φαλήρου. 

6. Το 259/12.11.87 έγγραφο του Β' Κ.Π.Σ. Παλ. Φαλήρου, απο¬ 
φασίζουμε: 

1. Ορίζουμε τον αριθμό του αναγκαιούντος για πρόσληψη προσω¬ 
πικού στο Β' Κ.Π.Σ. Παλ. Φαλήρου σε ένα (1) άτομο για βοηθητικές 
εργασίες, με σχέση εργασίας Ιδιωτικού Δικαίου για χρονικό διά¬ 
στημα μέχρι οκτώ (8) μήνες για την αντιμετώπιση των λειτουργικών 
αναγκών του ανωτέρω Σταθμού. 

Η απόφαση αυτή να δημοσιευθεί στην Εφημερίδα της Κυβερνή- 
αεως. 

Αθήνα, 14 Δεκεμβρίου 1987 

Η ΥΦΥΠΟΥΡΓΟΣ 
ΣΥΛΒΑ ΑΚΡΙΤΑ 


Αρι θ. 117976 οικ. (15) 

Συκρότηση Συμβουλίου Σωφρονιστικών Υποθέσεων. 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α) των άρθρων 4 και 10 του Νόμου 1232/82 
«Επαναφορά σε ισχύ, τροποποίηση και συμπλήρωση των διατάξεων 
του Ν.Δ. 4352/1964 και άλλες διατάξεις», β) του άρθρου 11 του Νό¬ 
μου 1256/82 «για την πολυθεσία, την πολυαπασχόληση και την κα¬ 
θιέρωση ανωτάτου ορίου απολαβών στο Δημόσιο Τομέα καθώς και 
για το Ελεγκτικό Συνέδριο, το Νομικό Συμβούλιο του Κράτους και 
άλλες διατάξεις», γ) των άρθρων 79 και 82 του Π.Δ. 602/76 «περί 
Οργανισμού Υπουργείου Δικαιοσύνης». 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


2. Την κοινή απόφαση 33501/16.4.82 των Υπουργών Προεδρίας 
Κυβερνήσεως και Δικαιοσύνης «Αναμόρφωση Συλλογικών Οργάνων 
Γνωμοδοτικής και Αποφασιστικής αρμοδιότητας του Υπουργείου Δι¬ 
καιοσύνης», αποφασίζουμε: 

Ορίζουμε τους παρακάτω υπαλλήλους για τη νέα συγκρότηση του 
Συμβουλίου Σωφρονιστικών Υποθέσεων: 

1. Αλέξανδρο Αθανασόπουλο, Διευθυντή Υπουργείου Δικαιοσύνης 
και αναπληρωτή το Χριστόφιλο Καλαβρυτινό, Δ/ντή του ίδιου 
Υπουργείου. 

2. Μαρία Φαρμάκη, Διευθύντρια Υπουργείου Δικαιοσύνης και ανα- 
πληρώτρια της την Ελένη Ρήγα, Διευθύντρια του ίδιου Υπουργείου. 

3. Φωτεινή Τζέρμπη, Διευθύντρια Υπουργείου Δικαιοσύνης και 
αναπληρώτριά της την Ευδοκία Μπράτσαλη, Διευθύντρια του ίδιου 
Υπουργείου. 

4. Νικόλαο Τσίγκα, Διευθυντή Υπουργείου Δικαιοσύνης και ανα- 
πληρώτριά του τη Μαρία Μητσοπούλου, Διευθύντρια του ίδιου 
Υπουργείου. 

5. Νικόλαο Κανελλόπουλο, Διευθυντή της Υπηρεσίας Εντελλομέ- 
νων Εξόδων Υπουργείου Δικαιοσύνης, αναπληρούμενο από το νόμιμο 
αναπληρωτή του. 

Καθήκοντα Εισηγητή στο Συμβούλιο θα εκτελεί ο Τμηματάρχης 
του Τμήματος Οργάνωσης Εργασίας Κρατουμένων, Δημήτριος Παπ- 
πάς, αναπληρούμενος από τον Τμηματάρχη Εκτελέσεως Ποινών, 
Ιωάννη Παπαναγιώτου. 

Γραμματέα του Συμβουλίου ορίζουμε τη Σοφία Φίλη, υπάλληλο 
του Τμήματος Οργανώσεως Εργασίας Κρατουμένων και αναπληρω¬ 
τή της τον Ιωάννη Σταλίκα, υπάλληλο του ίδιου Τμήματος. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 17 Δεκεμβρίου 1987 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ ΚΑΙ 
ΥΠΟΥΡΓΟΣ ΔΙΚΑΙΟΣΥΝΗΣ 
ΑΓ. ΚΟΥΤΣΟΓΙΩΡΓΑΣ 


Αριθ. 40761/Φ. 109 .1 (16) 

Εσωτερική διάρθρωση και λειτουργία, εκπαίδευση, καθήκοντα του 
προσωπικού και εξοπλισμός της Ειδικής Μονάδας Αντιμετώπισης 
Καταστροφών. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α. Της παρ. 2 του άρθρου 11 του Ν. 1481/1984 «Οργανισμός 
Υπουργείου Δημόσιας Τάξης» (ΦΕΚ τ. Α' 152) όπως αντικαταστά- 
θηκε το άρθρο αυτό με την παρ. 1 του άρθρου 1 του Ν. 1590/1986. 
β) Της παρ. 2 του άρθρου 1 του Ν. 1590/1986 (ΦΕΚ τ. Α' 49). 
γ. Του Π.Δ. 137/1986 «Συγκρότηση της Γενικής Γραμματείας 
Δημόσιας Τάξης σε Υπουργείο Δημόσιας Τάξης» (ΦΕΚ τ. Α' 51) και 
δ. Της παρ. 4 του άρθρου 2 του Π.Δ. 96/1987 «Ίδρυση Ειδικής 
Μονάδας Αντιμετώπισης Καταστροφών» (ΦΕΚ τ. Α' 58). 

2. Την ανάγκη για την άμεση και αποτελεσματική λειτουργία της 
Ειδικής Μονάδας Αντιμετώπισης Καταστροφών, αποφασίζουμε: 

Αρθρο 1. 

Υπαγωγή — Αποστολή της Μονάδας 

1. Η Ειδική Μονάδα Αντιμετώπισης Καταστροφών (Ε.Μ.Α.Κ.) 
που ιδρύθηκε στο Πυροσβεστικό Σώμα με το Π.Δ. 96/1987 (ΦΕΚ τ. 
Α' 58) έχει έδρα την Αττική, υπάγεται απευθείας στο Αρχηγείο του 
Πυροσβεστικού Σώματος και επεμβαίνει οπουδήποτε στον Ελλαδικό 
χώρο για την αντιμετώπιση συμβάντων που έχουν σχέση με την απο¬ 
στολή της. 

2. Η αποστολή της Ε.Μ.Α.Κ. είναι: 

α. Η αντιμετώπιση ειδικών πυρκαγιών, όπως Διυλιστηρίων, χώ¬ 
ρων αποθήκευσης υγρών καυσίμων, χημικών προϊόντων, εκρηκτικών 
υλών, μεγάλων κτιριακών και βιομηχανικών εγκαταστάσεων, 
β. Η αντιμετώπιση πυρκαγιών στρατιωτικών εγκαταστάσεων, 
γ. Η παροχή βοήθειας και η αντιμετώπιση καταστροφών από σει¬ 
σμούς. 

δ. Η αντιμετώπιση εκτεταμένων καταστροφών από πλημμύρες 


και άλλες θεομηνίες. 

ε. Η αντιμετώπιση μεγάλων ατυχημάτων, αεροπορικών, σιδηρο¬ 
δρομικών και λοιπών τροχαίων ατυχημάτων που απαιτούν ειδικές 
γνώσεις και κατάλληλο εξοπλισμό για την αντιμετώπισή τους. 

στ. Η αντιμετώπιση διαρροών και διαφυγών επικίνδυνων χημικών 
ουσιών και 

ζ. Οι διασώσεις ανθρώπων και υλικών αγαθών που διατρέχουν 
κίνδυνο γενικά από τις παραπάνω αιτίες. 

Στην Ε.Μ.Α.Κ. μπορεί να ανατεθεί και η πυρασφάλεια της περιο¬ 
χής της έδρας της. 

Αρθρο 2. 

Εσωτερική Διάρθρωση. 

1. Η Ε.Μ.Α.Κ. συγκροτείται από: 
α. Το Επιτελείο της και 

β. Τα Τμήματα Άμεσης Αντιμετώπισης Καταστροφών. 

2. Το επιτελείο της Ε.Μ.Α.Κ. αποτελείται από τα εξής γραφεία: 
α. Προσωπικού — Γραμματείας. 

β. Εκπαίδευσης 
γ. Επιχειρήσεων 
δ. Διοικητικής Μέριμνας και 
ε. Κίνησης. 

Στο γραφείο διοικητικής μέριμνας υπάγεται και η διαχείριση υλι¬ 
κού της μονάδας, διαχειριστής της οποίας ορίζεται Πυραγός ή Υπο- 
πυραγός από τους υπηρετούντες σ’ αυτή, σύμφωνα με τις ισχύουσες 
για το διορισμό Διαχειριστών διατάξεις του Κανονισμού Εσωτερικής 
Υπηρεσίας του Πυροσβεστικού Σώματος. 

3. Το αναγκαίο προσωπικό για την επάνδρωση των γραφείων της 
Ε.Μ.Α.Κ. ορίζεται από το Διοικητή της Μονάδας. Προϊστάμενοι των 
γραφείων ορίζονται κατώτεροι Αξιωματικοί εκτός των γραφείων 
Εκπαίδευσης και Επιχειρήσεων όπου προϊστάμενοι μπορούν να ορι- 
σθούν και Επιπυραγοί. 

4. Τα Τμήματα άμεσης αντιμετώπισης καταστροφών λειτουρ¬ 
γούν καθ’ όλο το 24ωρο. Επικεφαλής κάθε τμήματος ορίζεται Επι- 
πυραγός ή Πυραγός. Το κάθε Τμήμα αποτελείται από τρεις ομάδες 
των οποίων ηγούνται Ανθυποπυραγοί — Υποπυραγοί. 

Άρθρο 3. 

Ειδικά Καθήκοντα — υποχρεώσεις Διοικητή της Ε.Μ.Α.Κ. 

Ο Διοικητής της Ε.Μ.Α.Κ. εκτός από τα γενικά καθήκοντα που 
ορίζονται στον Κανονισμό Εσωτερικής Υπηρεσίας για τους Διοικητές 
μάχιμων μονάδων, έχει και τα ακόλουθα ειδικά καθήκοντα και υπο¬ 
χρεώσεις: 

α. Παίρνει όλα τα πρόσφορα μέτρα, εκδίδοντας διαταγές και οδη¬ 
γίες για τη διατήρηση της υπηρεσιακής αγωγής, της πειθαρχίας, της 
υγείας, του κανονικού της στολής των ανδρών και της δημιουργίας 
πνεύματος μονάδας, η ύπαρξη του οποίου συμβάλλει σημαντικά στην 
αποτελεσματική εκτέλεση της αποστολής της. 

β. Παρακολουθεί, εποπτεύει και εκδίδει διαταγές και οδηγίες για 
την προπαρασκευή της μονάδας και των τμημάτων για επιχειρησια¬ 
κές ενέργειες καθώς και τη διατήρηση αυτών σε υψηλό βαθμό ετοιμό¬ 
τητας. 

γ. Μεριμνά για την επάνδρωση της μονάδας με το αναγκαίο και 
κατάλληλο προσωπικό καθώς και τον εξοπλισμό της με τα απαραί¬ 
τητα υλικά και μέσα και εισηγείται ανάλογα στο Αρχηγείο Πυροσβε¬ 
στικού Σώματος. 

δ. Παρακολουθεί την εκπαίδευση των ανδρών της μονάδας εκδί¬ 
δοντας τις αναγκαίες διαταγές και οδηγίες για την καθολική εκπαί¬ 
δευση και άθληση των ανδρών και την ανάπτυξη ομαδικού πνεύμα¬ 
τος. 

ε. Εποπτεύει για την κανονική σύνταξη των προγραμμάτων 
εκπαίδευσης — ενημέρωσης των ανδρών της μονάδας και μεριμνά 
για την εφαρμογή τους. 

στ. Εποπτεύει την άσκηση της διοικητικής μέριμνας στη μονάδα 
και βεβαιώνεται για την επάρκεια αυτής ιδιαίτερα στις περιπτώσεις 
ανάληψης επιχειρησιακών αποστολών. 

ζ. Μεριμνά και εποπτεύει για την ασφάλεια των χώρων, των 
εγκαταστάσεων και των υλικών και μέσων της μονάδας. 

η. Ηγείται της μονάδας και διευθύνει τις επιχειρησιακές αποστο¬ 
λές προσωπικά ή αναθέτει τη διεύθυνση κατά τις περιστάσεις στον 
Υποδιοικητή ή σε άλλο αξιωματικό της μονάδας. 

θ. Για την εκπλήρωση της αποστολής του χρησιμοποιεί κατάλ- 

ληλο επιβατηγό όχημα και όταν διευθύνει επιχειρήσεις βοηθείται από 
ανάλογο αριθμό προσωπικού του επιτελείου του. 

ι. Ενημερώνει την Ιεραρχία του Σώματος για τη δραστηριότητα 
της μονάδας και για την εξέλιξη των επιχειρήσεων. 

Άρθρο 4. 

Καθήκοντα Υποδιοικητή. 

1. Είναι ο άμεσος βοηθός και αναπληρωτής του Διοικητή. 

2. Μεταβιβάζει τις διαταγές και οδηγίες του Διοικητή και βε¬ 
βαιώνεται για την κανονική εκτέλεσή τους. 

3. Είναι ενήμερος για κάθε θέμα που αφορά τη λειτουργία και την 
επιχειρησιακή ετοιμότητα της μονάδας και λαμβάνει γνώση της διε¬ 
ξαγόμενης αλληλογραφίας. 

4. Επιβλέπει και συντονίζει την ομαλή λειτουργία των γραφείων 
του Επιτελείου, την ασφάλεια της μονάδας και τα σχετικά με τη διοι- 
κητιή μέριμνα. 

5. Η παρακολούθηση της εκπαίδευσης των ανδρών της μονάδας, 
είναι το βασικότερο καθήκον του Υποδιοικητή. 

6. Επιβλέπει για την τάξη και την καθαριότητα όλων των χώρων 
της μονάδας. 

7. Αναλαμβάνει επιχειρησιακές αποστολές κατόπιν διαταγής του 
Διοικητή και στις περιπτώσεις που διευθύνει επιχειρήσεις βοηθείται 
από ανάλογο προσωπικό του Επιτελείου. 

8. Τέλος έχει όλα τα προβλεπόμενα από τον Κανονισμό Εσωτερι¬ 
κής Υπηρεσίας του Σώματος καθήκοντα και δικαιώματα για τους 
υποδιοικητές των μονάδων. 

Άρθρο 5. 

Καθήκοντα Προϊσταμένου Γραφείου Προσωπικού — Γραμματείας. 

1. Διευθύνει το γραφείο του και διεξάγει την αλληλογγραφία της 
μονάδας σύμφωνα με τις διαταγές του Διοικητή. 

2. Φροντίζει για την παραλαβή της εισερχόμενης αλληλογραφίας, 
την παρουσιάζει στο Διοικητή και Υποδιοικητή, τους ενημερώνει σχε¬ 
τικά μ’ αυτή και τη διανέμει στα αρμόδια γραφεία. Επίσης φροντίζει 
για την διεκπεραίωση της εξερχόμενης αλληλογραφίας. 

3. Τηρεί το πρωτόκολλο της αλληλογραφίας, τα απαραίτητα βι¬ 
βλία και τους ατομικούς φακέλους του προσωπικού. 

4. Είναι αρμόδιος για το χειρισμό των .υποθέσεων του προσωπ¬ 
ικού της μονάδας και τη διεξαγωγή της σχετικής αλληλογραφίας. 

5. Φροντίζει για τη σύνταξη και κοινοποίηση της Εμπιστευτικής 
και Κοινής Ημερήσιας Διαταγής της μονάδας. 

6. Τηρεί το αρχείο της μονάδας. 

Άρθρο 6. 

Καθήκοντα Προϊσταμένου Γραφείου Εκπαίδευσης. 

1. Συντάσσει τα προγράμματα εκπαίδευσης και φροντίζει για τη 
βελτίωσή τους. 

2. Φροντίζει για την εξασφάλιση των αναγκαίων εκπαιδευτικών 
βοηθημάτων και εκπαιδευτικών μέσων, καθώς και τη δημιουργία 
και τον εξοπλισμό του πεδίου ασκήσεων της μονάδας. 

3. Επιλέγει τους χώρους στους οποίους θα πραγματοποιηθούν οι 
εκτός της μονάδας εκπαιδεύσεις και ασκήσεις. 

4. Οργανώνει, προετοιμάζει και πραγματοποιεί τις εκπαιδευτικές 

επισκέψεις της μονάδας σε χώρους και εγκαταστάσεις όπου υπάρχει 
το ενδεχόμενο να εκραγεί μεγάλη πυρκαγιά, σοβαρό τροχαίο ατύ¬ 
χημα, διαρροή επικίνδυνων ουσιών ή άλλο συμβάν που έχει σχέση με 
την αποστολή της. *» 

5. Φροντίζει όπως τα εκπονούμενα σχέδια επεμβάσεων αποτε¬ 
λούν αντικείμενα εκπαίδευσης και σενάρια ασκήσεων. 

6. Εισηγείται την ειδική εκπαίδευση βαθμοφόρων και ανδρών της 
μονάδας σε σχολεία ή κέντρα εκπαίδευσης ημεδαπής και αλλοδαπής. 

7. Φροντίζει όπως οι άνδρες της μοόάδας εκπαιδεύονται καθημε¬ 
ρινά θεωρητικά και πρακτικά σε αντικείμενα που έχουν σχέση με την 
αποστολή τους. 

8. Φροντίζει για την εκπαίδευση των σκύλων ανιχνευτών που δια¬ 
θέτει η μονάδα. 

9. Εισηγείται τον ορισμό των κατάλληλων εκπαιδευτών. 

10. Κάνει τις αναγκαίες ενέργειες για την πραγματοποίηση κάθε 6- 
μηνο εξετάσεων αξιολόγησης για τη διαπίστωση του βαθμού εκπαί¬ 
δευσης και ετοιμότητας των ανδρών της μονάδας και συντάσσει τα 


απαραίτητα έντυπα αξιολόγησης. 

11. Συντάσσει στο τέλος κάθε έτους απολογισμό της εκπαίδευσης, 
ενημερώνει το Διοικητή του και εισηγείται τα αναγκαία μέτρα για τη 
βελτίωση της εκπαίδευσης. 

12. Μεριμνά για την οργάνωση βιβλιοθήκης και τον εμπλουτισμό 
της με την απαραίτητη βιβλιογραφία με επαγγελματικά κυρίως θέ¬ 
ματα. 

Άρθρο 7. 

Καθήκοντα Προϊσταμένου Γραφείου Επιχειρήσεων. 

1. Είναι υπεύθυνος για την καλή οργάνωση και συντονισμό των 
δραστηριοτήτων του γραφείου επιχειρήσεων έτσι ώστε αυτό να διεξά¬ 
γει ομαλά τις ασκήσεις και αποτελεσματικά τις επιχειρήσεις που 
αναλαμβάνει η μονάδα. 

2. Εκπονεί τα σχέδια επέμβασης της μονάδας για όλο τον Ελλα- 
δικό χώρο, σύμφωνα με την αποστολή της. 

3. Φροντίζει όπως οι άνδρες των Τμημάτων άμεσης επέμβασης 
γνωρίζουν τα απαραίτητα στοιχεία από τα σχέδια επέμβασης και την 
ακολουθητέα τακτική, εκδίδοντας όπου απαιτείται σχετικά μνημόνια 
ενεργειών τα οποία πρέπει να είναι πάντοτε ενημερωμένα. 

4. Ενημερώνει τα τμήματα άμεσης επέμβασης κάθε φορά, σχετι¬ 
κά με την αποστολή τους και παρέχει τα αναγκαία βοηθήματα και 
πληροφορίες. 

5. Μεριμνά για την εξασφάλιση των χερσαίων, πλωτών και εναε¬ 
ρίων μέσων μεταφοράς των τμημάτων και μέσων της μονάδας στους 
χώρους των συμβάντων. 

6. Ζητά τη συνδρομή του 199 ΣΕΚΥΠΣ για την αποστολή προ¬ 
σωπικού, οχημάτων και μέσων από άλλες Υπηρεσίες του Σώματος 
για ενίσχυση της μονάδας κατά τη διάρκεια των επιχειρήσεων σύμ¬ 
φωνα με τα σχέδια επέμβασης. 

7. Μεριμνά για την εξασφάλιση του αναγκαίου εξοπλισμού του 
Κέντρου Επιχειρήσεων και των ειδικών οχημάτων διοίκησης της μο¬ 
νάδας. 

8. Εξασφαλίζει τις απαραίτητες συνδέσεις επικοινωνίας της μονά¬ 
δας με τα οχήματα διοίκησης καθώς και των οχημάτων αυτών με τα 
τμήματα επέμβασης. 

9. Συνεργάζεται με τον προϊστάμενο του γραφείου εκπαίδευσης 
στα θέματα της οργάνωσης και εκτέλεσης των ασκήσεων καθώς και 
της αξιολόγησης του προσωπικού της μονάδας. 

Άρθρο 8. 

Κέντρο Επιχειρήσεων. 

1. Στην Ε.Μ.Α.Κ. λειτουργεί με τη φροντίδα του γραφείου επιχει¬ 
ρήσεων, Κέντρο Επιχειρήσεων που συγκροτείται από: 

α. Το Διοικητή 
β. Τον Υποδιοικητή 

γ. Τον Προϊστάμενο του Γραφείου Επιχειρήσεων 
δ. Τον Προϊστάμενο του Γραφείου Εκπαίδευσης και 
ε. Τον Προϊστάμενο του Γραφείου Διοικητικής Μέριμνας. 

2. Το Κέντρο Επιχειρήσεων συγκροτείται με διαταγή του Διοικη¬ 
τή στις περιπτώσεις εμπλοκής της μονάδας σε μεγάλα συμβάντα και 
έχει ως αποστολή: 

α. Το συντονισμό των εμπλεκομένων τμημάτων αντιμετώπισης 
καταστροφών έτσι ώστε αυτά να ανταποκριθούν αποτελεσματικά στο 
επιχειρησιακό έργο. 

β. Παρέχει στα τμήματα τις αναγκαίες πληροφορίες για την ευχε¬ 
ρέστερη εκτέλεση της αποστολής τους. 

γ. Όταν τα τμήματα εμπλέκονται σε μεγάλα συμβάντα εκτός της 
έδρας της μονάδας, το Κέντρο Επιχειρήσεων μεταφέρεται στον τόπο 
των συμβάντων και συντονίζει το επιχειρησιακό έργο από ειδικό και 
κατάλληλα εξοπλισμένο όχημα. 

δ. Συνεργάζεται με τους κατά τόπο ή άλλους αρμόδιους εμπλεκό¬ 
μενους στις επιχειρήσεις φορείς, για την αρτιότερη εκπλήρωση της 
αποστολής της μονάδας. 

ε. Εκτελεί σε τακτά χρονικά διαστήματα και ύστερα από διαταγή 
του Διοικητή ασκήσεις προπαρασκευής με σκοπό τη διευκόλυνση 
εκτέλεσης της αποστολής του σε συντρέχουσα περίπτωση. 

Άρθρο 9. 

Καθήκοντα Προϊσταμένου Γραφείων Διοικητικής Μέριμνας. 

1. Φροντίζει για την κάλυψη των πάσης φύσεως αναγκών διοικη- 

τικής μέριμνας της μονάδας. 

2. Ευθύνεται για την υλική και τεχνική υποστήριξη των Τμημά¬ 
των της μονάδας κατά τη διεξαγωγή των επιχειρήσεων. 

■ 3. Φροντίζει έγκαιρα για την προμήθεια του αναγκαίου υλικού για 
την ομαλή λειτουργία της μονάδας και ευθύνεται για την ασφαλή φύ¬ 
λαξη και συντήρησή του. 

4. Χειρίζεται τα θέματα συντήρησης και επισκευής των κτιριακών 
εγκαταστάσεων της μονάδας. 

_5. Επιτηρεί τα αρμόδια όργανα με σκοπό την καλή λειτουργία 

του Κυλικείου και εστιατορίου της μονάδας σύμφωνα με τις ισχύου- 
σες διαταγές. 

6. Επιβλέπει το Διαχειριστή Υλικού της Μονάδας, ο οποίος εκτε- 
λεί τα καθήκοντά του σύμφωνα με τις διατάξεις του Κανονισμού 
Εσωτερικής Υπηρεσίας του Πυροσβεστικού Σώματος και τις σχετικές 
διαταγές. 

7. Συμμετέχει στον καταρτισμό των σχεδίων άμεσης επέμβασης 
της μονάδας και ειδικότερα σε ό,τι αφορά την υποστήριξή τους. 

8. Φροντίζει για την καλή κατάσταση των χώρων διαμονής του 
προσωπικού, την καλή εμφάνιση και καθαριότητά τους. 

9. Μεριμνά για την εξασφάλιση και διάθεση στους άνδρες των 
Τμημάτων που βρίσκονται σε αποστολή, των αναγκαίων ειδών δια¬ 
τροφής, πόσιμου νερού, καθώς και κάθε άλλου απαραίτητου εφοδίου. 

10. Είναι υπεύθυνος για την ασφάλεια των χώρων και εγκαταστά¬ 
σεων της μονάδας. 

Αρθρο 10. 

Καθήκοντα Προϊσταμένου Γραφείου Κίνησης. 

1. Είναι υπεύθυνος για την καλή λειτουργία, συντήρηση και εμφά¬ 
νιση των οχημάτων, μέσων και μηχανημάτων της μονάδας. 

2. Επιβλέπει την ομαλή και κανονική εκτέλεση των δρομολογίων 
κίνησης των οχημάτων και μηχανημάτων σύμφωνα με τις διαταγές 
της Διοίκησης και φροντίζει για την κανονική σύνταξη των δελτίων 
κίνησης αυτών. 

3. Αναφέρει στο Διοικητή κάθε φθορά ή έλλειψη που αφορά την 
καλή λειτουργία και συντήρηση των οχημάτων και μηχανημάτων 
και είναι υπεύθυνος έναντι αυτού για κάθε θέμα που έχει σχέση με 
τους οδηγούς, τα οχήματα και λοιπά μέσα της μονάδας. 

4. Επιθεωρεί καθημερινά το μηχανολογικό εξοπλισμό και βε¬ 
βαιώνεται ότι τα απαραίτητα για τη εκτέλεση της αποστολής της μο¬ 
νάδας εξαρτήματα, εργαλεία και μέσα βρίσκονται πάντοτε στη θέση 
τους και σε καλή κατάσταση. 

5. Ελέγχει το βιβλίο κίνησης των οχημάτων και μηχανημάτων 
και βεβαιώνεται για την καταχώριση όλων των κινήσεών τους. 

6. Τηρεί τα προβλεπόμενα από τις σχετικές διατάξεις έντυπα και 
βιβλία. 

7. Φροντίζει για τη συγκρότηση μικρού συνεργείου από κατάλλη¬ 
λους τεχνίτες και οδηγούς για την επισκευή τυχόν παρουσιαζομένων 
προχείρων βλαβών των οχημάτων και μόνο σε περίπτωση αδυναμίας 
επισκευής των εισηγείται την εισαγωγή τους στο Συνεργείο. 

8. Μετέχει στην επιτροπή παραλαβής των επισκευαζομένων από 
τα Συνεργεία οχημάτων και μηχανημάτων. 

Αρθρο 11. 

Καθήκοντα Επικεφαλής Τμημάτων Άμεσης Επέμβασης. 

1. Ο Επικεφαλής του κάθε τμήματος έχει τα ακόλουθα καθήκο¬ 
ντα και υποχρεώσεις: 

α. Διοικεί το Τμήμα τΟυ και φροντίζει για τη διατήρηση του ηθι¬ 
κού, της πειθαρχίας, του ομαδικού πνεύματος και της ψυχικής ενότη¬ 
τας των ανδρών του. 

β. Επιβλέπει αυτοπροσώπως ή δια των βαθμοφόρων του Τμήμα¬ 
τός του την εκπαίδευση και την άθληση των ανδρών, συμμορφούμε- 
νος με το πρόγραμμα εκπαίδευσης και τις διαταγές των προϊσταμέ¬ 
νων του. 

γ. Μεριμνά για την υγεία και ψυχαγωγία των ανδρών του και 
ενημερώνεται για οποιαδήποτε μεταβολή της υπηρεσιακής τους κα¬ 
τάστασης. 

δ. Απαραίτητα μια φορά την εβδομάδα ενεργεί έλεγχο και επι¬ 
θεώρηση των οχημάτων, υλικών και μέσων του Τμήματός του και 
φροντίζει για τις αναγκαίες αντικαταστάσεις, συμπληρώσεις και 
επισκευές. 

ε. Ευθύνεται για την ασφάλεια, την καθαριότητα και την ευταξία 


όλων των χώρων καθώς και την αξιοπιστία και την επιχειρησιακή | 
ετοιμότητα των οχημάτων — μηχανημάτων και του λοιπού εξοπλι- ' 
σμού που χρησιμοποιεί το Τμήμα του. 

στ. Μεριμνά για τη διεξαγωγή της Εσωτερικής Υπηρεσίας του 
Τμήματός του σύμφωνα με τις υπάρχουσες διαταγές. 

ζ. Κατά τις επιχειρησιακές αποστολές του τμήματός του: 

1. Προβαίνει στη μελέτη της κατάστασης με βάση την αποστολή 
που του ανατέθηκε. 

2. Ενεργεί αναγνώριση στο χώρο του συμβάντος και αν χρειασθεί 
ζητά συμπληρωματικές οδηγίες ή πληροφορίες από το Διοικητή του ή 
άλλον κατά περίπτωση αρμόδιον. 

3. Ενεργεί λεπτομερή ενημέρωση των επικεφαλής των ομάδων 
και δίνει τις απαραίτητες διαταγές και οδηγίες για την εκτέλεση της 
αποστολής. 

4. Εξασφαλίζει την άμεση διοίκηση του Τμήματος και φροντίζει 
για την συνοχή και το υψηλό επίπεδο ετοιμότητας και απόδοσής του. 

5. Εξασφαλίζει σύνδεσμο με το Διοικητή του ή τον επικεφαλής 
της επιχείρησης καθώς και με τους επικεφαλής άλλων Τμημάτων ή 
Υπηρεσιών κατά τις περιστάσεις, ενημερώνοντας συνεχώς για την 
εξέλιξη της κατάστασης. 

6. Είναι ο εμψυχωτής των ανδρών του. Απευθύνει σ’ αυτούς πα¬ 
ραινέσεις και οδηγίες για την ορθή εκτέλεση του καθήκοντος, παρέ¬ 
χοντας τον εαυτόν του ως παράδειγμα. 

Άρθρο 12. 

Καθήκοντα επικεφαλής ομάδων. 

1. Ο Επικεφαλής της κάθε ομάδας Ανθυποπυραγός — Υποπυρα- 
γός, διοικεί την ομάδα του και καλλιεργεί την πειθαρχία, την ψυχική 
ενότητα και το ζήλο για την. υπηρεσία μεταξύ των ανδρών του. 

2. Βοηθεί του επικεφαλής του Τμήματος στην εκπλήρωση της 
αποστολής του εκτελώντας τις διαταγές του. 

3.. Εφαρμόζει με ακρίβεια το πρόγραμμα εκπαίδευσης των αν- 
δρώυ του και μεριμνά για την άθλησή τους. 

4. Ευθύνεται για την πλήρη ετοιμότητα της ομάδος του, από επι¬ 
χειρησιακής πλευράς ώστε να είναι δυνατή η άμεση αναχώρησή της 
σε συντρέχουσα περίπτωση. 

5. Κατά τη διεξαγωγή των επιχειρήσεων: 

α. Εξασφαλίζει τη διοίκηση και εποπτεία των ανδρών της ομάδας 
του και διατηρεί τη συνοχή τους. 

β. Εξασφαλίζει επαφή με του επικεφαλής του τμήματος και αναφέ¬ 
ρει για την εξέλιξη της κατάστασης, ζητώντας σε περίπτωση ανάγκης 
ενισχύσεις, εντολές και οδηγίες. 

γ. Με το παράδειγμά του εμψυχώνει τους άνδρες του για να φα¬ 
νούν αντάξιοι της αποστολής τους. 

6. Ο κατά βαθμό ανώτερος και σε ισοβαθμία ο αρχαιότερος αξιω¬ 
ματικός επικεφαλής ομάδας του κάθε τμήματος εκτελεί )ςαι τα καθή¬ 
κοντα του αξιωματικού Υπηρεσίας της μονάδας κατά τον τρό^ο που 
αναφέρονται αυτά στο σχετικό άρθρο του Κανονισμού Εσωτερικής 
Υπηρεσίας του Πυροσβεστικού Σώματος. 

Άρθρο 13. 

Καθήκοντα λοιπού προσωπικού. 

1. Το υπόλοιπο προσωπικό της μονάδας από το βαθμό του Πυ¬ 
ροσβέστη μέχρι και του Πυρονόμου εκτός των κατασβεστικών και 
διασωστικών του καθηκόντων εκτελεί ανάλογα με το βαθμό του και 
τα καθήκοντα του Αρχιοδηγού, Επόπτη της Υπηρεσίας, Θαλαμάρχη, 
τηλεφωνητή και του σκοπού κατά τον τρόπο που περιγράφονται αυτά 
στον Κανονισμό Εσωτερικής Υπηρεσίας του Σώματος. 

2. Οι Προϊστάμενοι και το προσωπικό των γραφείων Γραμμα¬ 
τείας, Κίνησης και Διοικητικής Μέριμνας εκτελούν τα καθήκοντά 
τους, σύμφωνα με τα οριζόμενα στον Κανονισμό Εσωτερικής Υπηρε¬ 
σίας του Πυροσβεστικού Σώματος για το προσωπικό των αντίστοι¬ 
χων γραφείων των Περιφερειακών Διοικήσεων Πυροσβεστικών Υπη¬ 
ρεσιών και τις εντολές του Διοικητή της μονάδας τους. 

Άρθρο 14. 

Συνεργασία της Ε.Μ.Α.Κ. με άλλες Πυροσβεστικές Υπηρεσίες. 

1. Σε συμβάντα που για την αντιμετώπισή τους επεμβαίνει η 
Ε.Μ.Α.Κ., οι κατά ττόπο αρμόδιες Πυροσβεστικές Υπηρεσίες παρέ¬ 
χουν σ’ αυτή κάθε αναγκαία συνδρομή και ευκολία. Για το σκοπό αυ- 

τό ο Διοικητής της τοπικής Υπηρεσίας συνεργάζεται με τον επικεφα¬ 
λής της αποστολής ή με το Κέντρο Επιχειρήσεων όταν αυτό λειτουρ¬ 
γεί στον τόπο του συμβάντος. 

2. Οι Πυροσβεστικές Υπηρεσίες υποχρεούνται να κοινοποιούν στην 
Ε.Μ.Α.Κ. τα συντασσόμενα απ’ αυτές σχέδια επέμβασης για τους 
χώρους ή τις εγκαταστάσεις της δικαιοδοσίας τους που αναφέρονται 
στην παράγρ. 2 του άρθρου 1 αυτής της απόφασης, προκειμένου να 
διευκολυνθεί στη σύνταξη των δικών της σχεδίων επέμβασης. 

Άρθρο 15. 

Μηχανολογικός και λοιπός εξοπλισμός. 

1. Για την αποτελεσματική εκτέλεση της αποστολής της διατίθεται 
στην Ε.Μ.Α.Κ. ο ακόλουθος εξοπλισμός: 


Α. ΟΧΗΜΑΤΑ - ΜΗΧΑΝΗΜΑΤΑ: 

1) Υδροφόρα οχήματα διαφόρων τύπων 4 

2) Ειδικά οχήματα ξηράς σκόνης 2 

3) Ειδικά οχήματα αντιμετώπισης πυρκαγιών 

υγρών καυσίμων 2 

4) Ειδικό διασωστικό όχημα 1 

5) Βραχιονοφόρο όχημα 1 

6) Μηχανοκίνητη Κλίμακα 1 

7) Γερανοφόρο όχημα 1 

8) ' Οχημα διοίκησης 1 

9) ' Οχημα διοικητικής μέριμνας 1 

10) Ειδικό όχημα μεταφοράς τραυματιών 1 

11) Φορτηγό όχημα 1 · 

12) Μικρά επιβατηγά οχήματα 2 

13) Λεωφορεία 2 

14) Ρυμουλκούμενη πλατφόρμα 1 

15) Ρυμουλκούμενα τρέϋλορς 2 

16) Εκσκαφέας 1 

17) Μπουλντόζα 1 

18) Κομπρεσέρ 2 

19) Φορητές αντλίες - 5 

Β. ΣΥΣΚΕΥΕΣ - ΕΡΓΑΛΕΙΑ - ΜΕΣΑ 

1) Συσκευές εντοπισμού θυμάτων ^ 3 

2) Συσκευές εντοπισμού εκρηκτικών και τοξικών 

αερίων 5 

3) Συσκευές ανίχνευσης και μέτρησης ραδιενέρ¬ 
γειας 2 

4) Πυρόμετρα 2 

5) Αυλοί νερού — αφρού επί τρέϋλορ (κανονάκια) 4 

6) Αφρογεννήτριες 4 

7) Ηλεκτρογεννήτριες 2 

8) Ηλεκτρικά κομπρεσέρ 3 

9) Κρουστικά — περιστρεφόμενα κομπρεσέρ 3 

10) Ελαστικές βάρκες . 3 

11) Ανυψωτικοί σάκκοι (σειρές πλήρεις) , 2 

Γ. ΣΤΟΛΕΣ - ΜΕΣΑ ΠΡΟΣΤΑΣΙΑΣ 

1) Αντιπυρικές στολές' διέλευσης . 10 

2) Στολές προσέγγισης φλογών 30 

3) Στολές προστασίας από αμμωνία 10 

4) Στολές προστασίας από τη ραδιενέργεια 2 

5) Στολές και λοιπός εξοπλισμός αυτοδυτών 5 

6) Αναπνευστικές συσκευές μακράς διάρκειας 10 

7) Ειδικές αναπνευστικές συσκευές για διάσωση 

μακράς διάρκειας . 5 

8) Αερομεταφερόμενα κιβώτια περιέχοντα δια- 

σωστικά υλικά 5 

Δ. ΤΗΛΕΠΙΚΟΙΝΩΝΙΑΚΟ ΥΛΙΚΟ 

■ 1) Τηλεφωνικό κέντρο 2 

2) Σταθμοί Βάσης (επαναλήπτες) 3 

3) Φορητοί ασύρματοι 20 

4) Ειδικοί φορητοί ασύρματοι διάσωσης 10 

5) Σύστημα τηλεειδοποίησης (συσκευή ΡΑΟΕΗ) 150 


2. Πέρα από τον ανωτέρω εξοπλισμό για την αποτελεσματική και 
ασφαλή εκτέλεση της αποστολής της διατίθεται στην Ε.Μ.Α.Κ. κάθε 
άλλο απαραίτητο εργαλείο ή μέσο. 

3. Πέρα από τον παραπάνω εξοπλισμό για την αποτελεσματική 


και ασφαλή εκτέλεση της αποστολής του κάθε ένας από τους άνδρες 
της Ε.Μ.Α.Κ. εφοδιάζεται με τον ακόλουθο ατομικό εξοπλισμό: 
α. Φόρμες πυρκαγιάς 
β. Αθλητική φόρμα 
γ. Κράνος 
δ. Αδιάβροχο 
ε. Υψηλά υποδήματα 
στ. Γάντια 

ζ. Διασωστική φόρμα 
η. Τζάκετ 

θ. Αναπνευστική συσκευή 
ι. Ατομική προσωπίδα 
ια. Φανό 

ιβ. Κάλλο διάσωσης 

ιγ. Πελεκίδιο 

ιδ. Ζώνη διάσωσης 

ιε. Υδροδοχείο 

ιστ. Ατομικό σακκίδιο. 

Άρθρο 15. 

Πεδίο ασκήσεων. 

1. Με σκοπό την εκπαίδευση των ανδρών η μονάδα διαθέτει πεδίο 
ασκήσεων που έχει τις παρακάτω εγκαταστάσεις: 
α. Στίβο ασκήσεων 
β. Πύργο ασκήσεων 
γ. Ερείπια κτιρίων 
δ. Υπόγεια σήραγγα 
ε. Δεξαμενές υγρών καυσίμων 
στ. Δεξαμενές υγροποιημένων αερίων 
ζ. Ομοίωμα οικοδομής 
η. Ομοίωμα πλοίου 
θ. Ομοίωμα αεροσκάφους 
ι. Βαγόνια τραίνου 

ια. Πηγάδια (ένα ξηρό και ένα με νερό) 
ιβ. Πισίνα 

ιγ. Γήπεδα (ποδοσφαίρου, βόλεϋ, μπάσκετ, τέννις) 
ιδ. Κλειστό χώρο άθλησης — εκπαίδευσης. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 22 Δεκεμβρίου 1987 

Ο ΥΠΟΥΡΓΟΣ . 

ΑΝΤΩΝΗΣ ΔΡΟΣΟΓ1ΑΝΝΗΣ 


Αριθ. οικ. 74579/970 (17) 

Μεταβίβαση αρμοδιοτήτων της Εκτελεστικής Επιτροπής του Οργανι¬ 
σμού Αθήνας στον Πρόεδρο και Αντιπρόεδρο αυτής καθώς και τον 
Προϊστάμενο του Οργανισμού Αθήνας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 
Έχοντας υπόψη: 

1. Τις παραγράφους 7 και 8 του άρθρου 7 του Ν. 1515/85 «Ρυθμι¬ 
στικό σχέδιο και πρόγραμμα προστασίας περιβάλλοντος της ευρύτε¬ 
ρης περιοχής της Αθήνας» (ΦΕΚ 18/Α/87). 

2. Το αριθμ. 19/1987 απόσπασμα πρακτικών της συνεδρίασης της 
Ε/Ε του «Οργανισμού Αθήνας» που μας διαβιβάστηκε με το αριθμ. 
450/6.11.87 έγγραφο του Οργανισμού Αθήνας, αποφασίζουμε: 

Μεταβιβάζουμε τις παρακάτω αρμοδιότητες της Εκτελεστικής 
Επιτροπής του Οργανισμού Αθήνας. 

1. Ο Πρόεδρος της Εκτελεστικής Επιτροπής του Οργανισμού Αθή¬ 
νας: 

α. Κατευθύνει και εποπτεύει την όλη λειτουργία του Οργανισμού 
και της εκτέλεσης των αποφάσεων της Ε/Ε. 

β. Εκπροσωπεί τον Οργανισμό Αθήνας ενώπιον δικαστικών αρ¬ 
χών και φορέων του δημοσίου και ιδιωτικού τομέα, 
γ. Υπογράφει. 

γα. Τον ετήσιο Προϋπολογισμό. 

γβ. Την έκθεση πεπραγμένων του Οργανισμού Αθήνας. 

γγ. Τα ετήσια και μακροχρόνια προγράμματα δραστηριοτήτων. 

γδ. Τους κανονισμούς του Οργανισμού. 

γε. Τις συμβάσεις που προβλέπονται από την κείμενη νομοθεσία 
και τον οικονομικό κανονισμό του Οργανισμού. 

γστ. Τα έγγραφα προς τους δημοσίους και ιδιωτικούς φορείς, που 
αναφέρονται σε θέματα πολιτικής του Οργανισμού, καθώς και σε 
ενέργειες ιδιαίτερης σημασίας στο πλαίσιο των αποφάσεων της Ε/Ε.. 

γζ. Επιταγές ποσού άνω των 300.000 δρχ. από κοινού με έναν εκ 
των μελών της Ε/Ε που ορίζονται με απόφασή της ή του Προϊσταμέ¬ 
νου του Οργανισμού. 

δ. Εγκρίνει κάθε είδους δαπάνη, που δεν υπερβαίνει το ποσά των 
300.000 δρχ. 

Τον Πρόεδρο της Ε/Ε σε περίπτωση απουσίας ή κωλύματος ανα- 
πληρεί ο Αντιπρόεδρος της Ε/Ε. 

2. Ο Αντιπρόεδρος της Εκτελεστικής Επιτροπής του Οργανισμού 
Αθήνας υπογράφει επιταγές ποσού άνω των 300.000 δρχ. από κοι¬ 
νού με του Πρόεδρο ή ένα εκ των μελών της Ε/Ε που ορίζονται με 
απόφασή της ή του Προϊσταμένου του Οργανισμού. 

3. Ο Προϊστάμενος του Οργανισμού Αθήνας: 

α. Ο Προϊστάμενος του Ορίγανισμού, προΐσταται όλων των υπηρε¬ 
σιών του οργανισμού Αθήνας, παρακολουθεί και συντονίζει τις εργα¬ 
σίες σύμφωνα με τις κείμενες διατάξεις, τους κανονισμούς του Οργα¬ 
νισμού και τις σχετικές αποφάσεις της Ε/Ε και εισηγείται τα θέματα 
της Ε/Ε. 

β. Ενημερώνει τον Πρόεδρο Αθήνας και για τις σχετικές ενέργειες 
κατά τη διάρκεια της άσκησης των καθηκόντων του. 

γ. Υπογράφει τα έγγραφα του Οργανισμού εκτός από εκείνα που 
προβλέπεται να υπογράφονται από του Πρόεδρο, 
δ. Υπογράφει: 

Τα χρηματικά εντάλματα, 
επιταγές ποσού μέχρι 300.000 δρχ. 

επιταγές ποσού άνω των 300.000 δρχ. από κοινού με τον Πρόε¬ 
δρο ή τού Αντιπρόεδρο ή ένα εκ των μελών της Ε/Ε που ορίζονται με 
απόφασή της, όπως και 

τα σχετικά έγγραφα και επιταγές, που είναι απαραίτητη προς υλο¬ 
ποίηση του εγκεκριμένου από την Ε/Ε προϋπολογισμού του Προ¬ 
γράμματος Δημοσίων Επενδύσεων, καθώς και για αυξομείωση των 
σχετικών κονδυλίωυ του Προϋπολογισμού αυτού, εφόσον πρόκειται 
για ποσά κατώτερα των 5.000.000 δρχ. 

ε. Εγκρίνει κάθε είδους δαπάνη στο όριο πάγιας προκαταβολής 
300.000 δρχ. που ανανεώνεται με απόφαση της Ε/Ε μετά απόδοση 
λογαριασμού. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 18 Δεκεμβρίου 1987 
Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 


Λριθ. 32815 _ (18) 

Σύσταση νομικού προσώπου με την επωνυμία «Τρίτο Κέντρο Ανοι¬ 
κτής Προστασίας Ηλικιωμένων Δήμου Ηλιούπολης». 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις του άρθρου 175 του Π.Δ/τος 76/1985 «Κωδικο¬ 
ποίηση σε ενιαίο κείμενο νόμου με τίτλο «Δημοτικός και Κοινοτικός 
Κώδικας», των ισχυουσών διατάξεων του Δημοτικού και Κοινοτικού 
Κώδικα, όπως τροποποιήθηκαν και συμπληρώθηκαν». 

2. Τις διατάξεις του αριθ. 331/1983 Π. Δ/τος «περί μεταβιβάσεως 
αρμοδιοτήτων από τον Υπουργό Εσωτερικών στους Νομάρχες». 

3. Την αριθ. Γ3/2402/13/85 απόφαση του Υπουργού Υγείας και 
Πρόνοιας «περί εγκρίσεως Εφαρμογής Προγράμματος 3ου Κέντρου 
Ανοικτής Προστασίας Ηλικιωμένων στην. Ηλιούπολη». 

4. Την αριθ. 337/1987 απόφαση του Δημοτικού Συμβουλίου 
Ηλιούπολης, αποφασίζουμε: 

1. Συνιστούμε νομικό πρόσωπο με την επωνυμία «Τρίτο Κέντρο 
Ανοικτής Προστασίας Ηλικιωμένων Ηλιούπολης», στο Δήμο Ηλιού¬ 
πολης του Νομού Αττικής. 

2. Σκοπός του Νομικού Προσώπου, που συνιστάται σε εφαρμογή 
προγράμματος εξωϊδρυματικής προστασίας υπερηλίκων, είναι η πα¬ 
ροχή ιατροκοινωνικής προστασίας στα ηλικιωμένα άτομα της περιο¬ 
χής του Δήμου Ηλιούπολης, ώστε αυτά να παραμείνουν στην οικογέ¬ 


νεια και στην κοινότητα. 

3. Πόροι του νομικού προσώπου είναι: 

α) Η ετήσια επιχορήγηση του Δήμου ποσού δρχ. 500.000. 
β) Επιχορήγηση και κάθε άλλη παροχή του Κράτους είτε απευ¬ 
θείας προς το νομικό πρόσωπο είτε προς το Δήμο για το νομικό τούτο 
πρόσωπο. 

γ) Κάθε είδους συνδρομές εισφορές, δωρεές, κληρονομιές και κλη¬ 
ροδοσίες. 

δ)' Εσοδα από τη συμβολική χρηματική συμμετοχή μελών που έ¬ 
χουν ανάγκη προστασίας. 

ε) Εισπράξεις από το αντίτιμο των πραγμάτων ή υπηρεσιών που 
παρέχονται από το νομικό πρόσωπο. 

στ) Πρόσοδοι από την ίδια αυτού περιουσία και 
ζ) Κάθε άλλη νόμιμη πρόσοδος. 

4. Το νομικό πρόσωπο διοικείται από επταμελές διοικητικό Συμ¬ 
βούλιο που αποτελείται από τους: 

α) Δήμαρχο ή Αντιδήμαρχο που ορίζει ο Δήμαρχος, ως Πρόεδρο. 
β)' Ενα δημοτικό σύμβουλο που ορίζεται με απόφαση του δημοτι¬ 
κού συμβουλίου. 

γ)' Ενα αιρετό μέλος του νομικού προσώπου, που εκλέγεται ανά¬ 
μεσα στα μέλη του από αυτά. 

δ) Μια κοινωνική λειτουργό υπάλληλο του Υπουργείου Υγείας κ'αι 
Πρόνοιας που ορίζεται από το Υπουργείο αυτό. 

ε)' Ενα δημότη που ορίζεται με απόφαση του Δημοτικού Σύμβου¬ 
λου, ανάμεσα σε πρόσωπα που απασχολούνται με ανθρωπιστικά 
επαγγέλματα, ύστερα απο σχετική πρόταση του δημάρχου, 
στ)' Εναν αιρετό εκπρόσωπο των εργαζομένων και 
ζ)' Εναν εκπρόσωπο των ομοσπονδιών των συνταξιούχων. 

Το Διοικητικό Συμβούλιο εκλέγει από τα μέλη του τον Αντιπρόε¬ 
δρο και γραμματέα αυτού. 

Η θητεία του Διοικητικού Συμβουλίου ακολουθεί τη δημοτική πε¬ 
ρίοδο. 

Μέχρι να εκλεγεί το αιρετό μέλος με στοιχείο γ' ή μέχρι να πλη¬ 
ρωθεί οποιαδήποτε θέση μέλους, που κενούται, το διοικητικό συμ¬ 
βούλιο λειτουργεί με την ελλειπή σύνθεσή του, αν ο αριθμός των με¬ 
λών δεν είναι κατώτερος αυτού που απαιτείται για το σχηματισμό 
απαρτίας. 

5. Το νομικό πρόσωπο εκπροσωπείται στα δικαστήρια και σε κάθε 
αρχή από τον Πρόεδρο και όταν αυτός απουσιάζει ή κωλύεται από 
τον Αντιπρόεδρο. 

6. Το κέντρο Ανοικτής Προστασίας Ηλικιωμένων μπορεί να χρη¬ 
σιμοποιείται και σαν εκπαιδευτικό κέντρο πρακτικής άσκησης των 
σχολών κοινωνικής εργασίας και σπουδαστών σχολών παραϊατρικών 
επαγγελμάτων (Φυσικοθεραπείας, εργοθεραπείας κ.λπ.). 

7. Στις δραστηριότητες του κέντρου είναι η κοινοποίηση, εκπαί¬ 
δευση και χρησιμοποίηση εθελοντικού προσωπικού που προέρχεται 
από την περιοχή του δήμου. 

Η απόφαση αυτή να δημοσιευθεί στην Εφημερίδα της Κυβερνή- 
σεωςί 

Αθήνα, 18 Δεκεμβρίου 1987 

Ο ΝΟΜΑΡΧΗΣ 
ΘΕΟΔ. ΒΓΕΝΟΠΟΥΑΟΣ 


Αριθ. Α. 37895 (19) 

Ψήφιση ΟΕΥ ΚΑΠΗ Αίγιου Ν. Αχαΐας. 

Ο ΝΟΜΑΡΧΗΣ ΑΧΑΪΑΣ · 

Έχοντας υπόψη: 

1. Την αριθ. 81/1987 απόφαση του Δημοτικού Συμβουλίου Αί¬ 
γιου, με την οποία εγκρίνει την αριθμ. 2/8.4.1987 απόφαση του Δ. 
Συμβουλίου του ΚΑΠΗ με την οποία καταρτίζει και εγκρίνει τον 
ΟΕΥ του ΚΑΠΗ. 

2. Τις διατάξεις του άρθρου 12 του Ν. 1188/81. 

3. Την αριθμ. 3.6.87 γνωμοδότηση του Υπηρεσιακού Συμβουλίου 
του άρθρου 5 του Ν. 1188/81, αποφασίζουμε: 

Εγκρίνουμε την απόφαση του Δημοτικού Συμβουλίου Αίγιου α- 
ριθμ. 81/87, με την οποία εγκρίνει την αριθμ. 2/8.4.1987 απόφαση 
του Διοικητικού Συμβουλίου του ΚΑΠΗ περί καταρτίσεως του Οργα¬ 
νισμού Εσωτερικής Υπηρεσίας του ΚΑΠΗ και ο οποίος έχει ως εξής: 

Άρθρο 1 

ΣΥΓΚΡΟΤΗΣΗ ΥΠΗΡΕΣΙΩΝ 

1. Διοικητική Υπηρεσία. 

2. Υγειονομική Υπηρεσία. 

Άρθρο 2 

Οι υπηρεσίες του άρθρου 1 έχουν τα εξής γραφεία: 

1. ΔΙΟΙΚΗΤΙΚΗ ΥΠΗΡΕΣΙΑ 

α) Γραφείο Διοίκησης και Προσωπικού, 
β) Γραφείο Κοινωνικής Πρόνοιας. 

2. ΥΓΕΙΟΝΟΜΙΚΗ ΥΠΗΡΕΣΙΑ 

α) Γραφείο ιατροφαρμακευτικής περίθαλψης 
β) Γραφείο Φυσιοθεραπείας 
γ) Γραφείο Εργοθεραπείας. 

Άρθρο 3 

Οι θέσεις του προσωπικού του ΚΑΠΗ Δήμου Αίγιου διαρθρώνο- 
ται σε κατηγορίες, Κλάδους και Βαθμούς: 

ΜΟΝΙΜΟ ΠΡΟΣΩΠΙΚΟ 

1. ΔΙΟΙΚΗΤΙΚΟ ΠΡΟΣΩΠΙΚΟ 

Κατηγορία ΤΕ Κλάδου ΤΕ2 Κοινωνικών Λειτουργών 
α) Μία (1) θέση με βαθμούς Γ—Α 
Κατηγορία ΔΕ Κλάδος ΔΕΙ Δ/κού 
β) Μία (1) θέση με βαθμούς Γ—Α. 

2. ΥΓΕΙΟΝΟΜΙΚΟ ΠΡΟΣΩΠΙΚΟ 
Κατηγορία ΤΕ Κλάδος ΤΕ10 Φυσικοθεραπευτών 
Μία (1) θέση με βαθμούς Γ—Α 

Κατηγορία ΤΕ Κλάδος ΤΕ6 Επισκεπτριών αδελφών 
Μία (1) θέση με βαθμούς Γ—Α. 

Κατηγορία ΤΕ Κλάδος ΤΕ18 Εργοθεραπευτών 
Μία (1) θέση με βαθμούς Γ—Α. 

Κατηγορία ΥΕ Κλάδος ΥΕ15 Οικιακών βοηθών 
Δύο (2) θέσεις με βαθμούς Δ—Γ. 

Άρθρο 4. 

Σε περίπτωση που οι ιατρικές υπηρεσίες δεν προσφέρονται εθελο- 
τικά από ιατρούς της πόλεώς μας, προσλαμβάνεται ιατρός παθολό¬ 
γος ή άλλης ειδικότητας με σύμβαση έργου. 

Επίσης όσες από τις θέσεις που αναφέρονται στο παραπάνω άρθρο 
! δεν είναι δυνατόν να πληρωθούν κανονικά τότε η πρόσληψη γίνεται 
,ε μερική απασχόληση ή με σύμβαση έργου. 

Άρθρο 5. 

Ο τρόπος πρόσληψης και τα τυπικά προσόντα του μόνιμου προσω- 
τικού προβλέπονται από τις διατάξεις του Ν. 1188/81 περί καταστά- 
εως προσωπικού ΟΤΑ και όσων δ/γών και Νόμων θα ισχύσουν. 

Τα καθήκοντα, τους περιορισμούς, το χρόνο εργασίας, την αστική 
,υθύνη, τα δικαιώματα, τις άδειες, τις μεταβολές υπηρεσιακής κατά¬ 
στασης, τις ηθικές αμοιβές, τα πειθαρχικά αδικήματα, τις ποινές, τη 
’ώση της υπαλληλικής σχέσης, την ιατροφαρμακευτική και νοαοκο- 
χειακή περίθαλψη των μόνιμων υπαλλήλων που προβλέπονται από 
τον Οργανισμό αυτό ρυθμίζονται από τις διατάξεις του Ν. 1188/81. 
Οι αρμοδιότητες του προσωπικού του ΚΑΠΗ είναι οι παρακάτω: 

1. Της Κοιν. Υπηρεσίας προι'σταται ο Κοινωνικός Λειτουργός του 
'έντρου ο οποίος έχει τις παρακάτω αρμοδιότητες: 

α. Συνεργάζεται με τα μέλη με σκοπό να συμβάλλει στην αντιμε¬ 
τώπιση τυχόν ψυχολογικών, ατομικών ή οικογενειακών προβλημά¬ 
των σεβόμενος την προσωπικότητα, την αξιοπρέπεια και τα δικαιώ¬ 
ματα του μέλους. 

β. Συνεργάζεται με το υπόλοιπο προσωπικό του Κέντρου και έχει 
τη διοικητική ευθύνη της εύρρυθμης λειτουργίας των Υπηρεσιών του 
κέντρου δηλαδή του ιατρείου, φυσικοθεραπευτηρίου και των άλλων 
ειδικοτήτων που αποσκοπούν στην καλύτερη εξυπηρέτηση των προ- 
στατευομένων μελών. 

γ. Συνεργάζεται με τη Διοίκηση του Κέντρου και έχει την ευθύνη 
την οργάνωση, εκπαίδευση και αξιοποίηση.των εθελοντών. 

δ. Έχει την ευθύνη της επικοινωνίας με τους τοπικούς παράγοντες 
της περιοχής που λειτουργεί το Κέντρο με σκοπό τη διαφώτιση και 
συμμετοχή τους στο πρόγραμμα. 

ε. Οργανώνει σύμφωνα με το εγκεκριμένο πρόγραμμα, τις διάφο¬ 
ρες εκδηλώσεις ψυχαγωγικές, μορφωτικές κ.λπ. του κέντρου στα 
πλαίσια καλής συνεργασίας με τους δημότες ή ιδιώτες εθελοντές, 
εφόσον υπάρχουν και με τα μέλη και γενικά αντιμετωπίζει κάθε έ¬ 
κτακτο θέμα που αφορά στη λειτουργία του Κέντρου. 

2. Του Διοικητικού υπαλλήλου έργο είναι η παρακολούθηση της 
υπηρεσιακής κατάστασης των υπαλλήλων και γενικά όλων των ερ¬ 


γασιών της Γραμματείας του ΚΑΠΗ. 

3. Του Ιατρείου προΓσταται γιατρός παθολόγος ή άλλης ειδικότη¬ 
τας σχετικά με τις ανάγκες και τον αριθμό των μελών ο οποίος παρέ¬ 
χει τις ιατρικές του υπηρεσίες, φροντίζει για την, ύστερα από εξέταση, 
παραπομπή των μελών σε άλλες ειδικότητες, συνιστά διενέργεια πα- 
ρακλινικών εξετάσεων και παρέχει οδηγίες για φαρμακευτική αγω¬ 
γή, επισκεπτόμενος σε έκτακτες περιπτώσεις και στο σπίτι το μέλος 
που έχει την ανάγκη του. 

4. Στο Ιατρείο του Κέντρου υπηρετεί: 

Επισκέπτρια αδελφή κατά προτίμηση της οποίας το έργο έναι το 
εξής: 

α. Να βοηθά τον ιατρό τις ημέρες και τις ώρες που λειτουργεί το 
ιατρείο, ι 

β. Μαζί με το γιατρό έχει την ευθύνη για τη φύλαξη και διαχείριση 
του φαρμακευτικού και υγειονομικού υλικού του Κέντρου. 

γ. Επισκέπτεται με εντολή του ιατρού, τα μέλη στο σπίτι τους και 
παρέχει νοσηλευτικές φροντίδες και οδηγίες. 

δ. Επισημαίνει τις περιπτώσεις των μελών που χρειάζονται οδη¬ 
γίες και παρέχει πληροφορίες σχετικά με θέματα ατομικής και δημό¬ 
σιας υγείας. 

Γενικά επιλαμβάνεται με κάθε θέμα υγείας που αφορά τα μέλη και 
τις οικογένειές τους. 

5. Στο φυσικοθεραπευτήριο του Κέντρου, προΓσταται ο φυσιοθε¬ 
ραπευτής ο οποίος ύστερα από γραπτή εντολή του ιατρού, εφαρμόζει 
φυσιοθεραπευτική αγωγή στα μέλη του Κέντρου που έχουν ανάγκη 
από αυτήν. 

Φυσιοθεραπευτική αγωγή μπορεί να εκτελεστεί στο σπίτι μελών 
σε έκτακτες και ειδικές ανάγκες τους που κρίνει ο ιατρός. 

6. Στο εργοθεραπευτήριο, προΓσταται ο εργοθεραπευτής, ο οποίος 
έχει ως έργο του την αξιοποίηση και τη δραστηροποίηση του μέλους, 
για δημιουργική απασχόληση και παραγωγικό έργο με σκοπό και 
την οικονομική του ενίσχυση. 

Επίσης βοηθά το μέλος στην άσκηση για αυτοεξυπηρέτηση και 
στην ανάπτυξη ειδικών ενδιαφερόντων. 

Ο Εργοθεραπευτής μπορεί να παρέχει τις υπηρεσίες του και στο 
σπίτι του μέλους όταν υπάρχει, ειδική για τούτο, ανάγκη. 

7. Η οικογενειακή βοηθός, προσφέρει τις υπηρεσίες της κυρίως στο 
σπίτι των μελών, για τις περιπτώσεις που ζουν μόνοι τους και έχουν 
ιδιαίτερες ανάγκες βοήθειας. 

Η βοήθεια συνίσταται στην παροχή υπηρεσιών μέσα στο σπίτι ό¬ 
πως είναι π.χ. ελαφρό μαγείρεμα, καθαριότητα, προμήθεια τροφίμων 
και διάφορες άλλες μικροεξυπηρετήσεις έξω από το σπίτι. 

Επίσης μεριμνά για την καθαριότητα και τον ευπρεπισμό όλων 
των χώρων του Κ.Α.Π.Η. 

8. Ανάμεσα στις δραστηριότητες του Κέντρου είναι και η κινητο¬ 
ποίηση, εκπαίδευση και χρησιμοποίηση εθελοντικού προσωπικού σ’ 
όλα τα προγράμματα, που θα προέρχεται κατά προτίμηση από το 
Δήμο και την περιοχή που λειτουργεί το Κέντρο. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Πάτρα, 10 Νοεμβρίου 1987 

ο Με εντολή Νομάρχη 

Ο Διευθυντής 
ΣΤ. ΦΑΡΔΕΛΑΣ 


Αριθ. ΔΕ 20909 ... (20) 

Εγκριση της 2832/19.10.87 απόφασης του Λ/Χ Κω περί αναπρο¬ 
σαρμογής ναύλου Τοπικών δρομολογίακών γραμμών. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1) Τις διατάξεις του άρθρου 178 παρ. 2,του Κ.Δ.Ν.Δ. 

2) Τόυ Π. Δ/τος 338/83 (ΦΕΚ 119/Α/1983). 

3) Την αριθμ. 2832/19.10.87 απόφαση του Λ/Χ Κω που μας δια¬ 
βιβάσθηκε με το ταυτάριθμο έγγραφο της 4.9.87 του Λ/Χ Κω με την 
οποία καθορίζει το ναύλο των τοπικών δρομολογίακών γραμμών, 1) 
ΚΩ - ΚΑΛΥΜΝΟΥ, ΚΩ - ΝΙΣΥΡΟΥ, 2) ΚΩ - ΚΑΛΥΜΝΟΥ - ΝΙ- 
ΣΥΡΟΥ - ΑΣΤΥΠΑΛΑΙΑΣ - ΚΑΛΥΜΝΟΥ - ΚΩ, 3) ΚΩ - ΚΑ¬ 
ΛΥΜΝΟΥ - ΛΕΡΟΥ - ΠΑΤΜΟΥ - ΛΕΡΟΥ - ΚΑΛΥΜΝΟΥ - 
ΚΩ. 1 

4) Τις διατάξεις του Ν. 3200/55 «περί Διοικητικής Αποκέντρω¬ 
σης», αποφασίζουμε: 1 

Εγκρίνουμε την αριθμ. 2832/19.10.87 απόφαση του Λιμεναρ- 

χείου Κω που καθορίζει το ναύλο των τοπικών δρομολογιακών 
γραμμών ως εξής: 

Για τη δρομολογιακή γραμμή. 

1) ΚΩΣ - ΚΑΛΥΜΝΟΣ από 386 σε 425 δρχ. 

ΚΩΣ - ΝΙΣΥΡΟΣ από 389 σε 428 δρχ. 

2) ΚΩΣ - ΑΣΤΥΠΑΛΑΙΑ δρχ. 712. 

ΚΑΛΥΜΝΟΣ - ΝΙΣΥΡΟΣ δρχ. 407. 

ΝΙΣΥΡΟΣ - ΑΣΤΥΠΑΛΑΙΑ δρχ. 481. 

ΑΣΤΥΠΑΛΑΙΑ - ΚΑΛΥΜΝΟΣ δρχ. 649. 

3) ΚΑΛΥΜΝΟΣ - ΛΕΡΟΣ δρχ. 381. ' 

ΛΕΡΟΣ - Π ΑΤΜΟΣ δρχ. 364. 

ΚΑΛΥΜΝΟΣ - ΠΑΤΜΟΣ δρχ. 572. 

ΚΩΣ - ΛΕΡΟΣ δρχ. 635. 

ΚΩΣ - ΠΑΤΜΟΣ δρχ. 804. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ρόδος, 11 Νοεμβρίου 1987 

Ο Νομάρχης κ.α.α. 

Ρ. ΡΙΖΟΠΟΥΛΟΣ 

Αριθ. οικ. 16428 -(21) 

Καθορισμός αποδέκτη και ειδικών όρων διαθέσεως αποβλήτων του 
Εργοστασίου Βαφείων Αφών Δ. Ακρίδα Α.Ε. στη Σπερχειάδα. 

Ο ΝΟΜΑΡΧΗΣ ΦΘΙΩΤΙΔΑΣ 


Έχοντας υπόψη: 

1. Το Ν. 3200/55 «περί Διοικητικής Αποκέντρωσης». 

2. Την Υγειονομική διάταξη Ε1β/221/65, όπως τροποποιήθηκε 
με την Γ1/17831/7.12.71 όμοια. 

3. Την αριθμ. 9640/79 κοινή Απόφαση των (4) τεσσάρων Νομαρ- 
χών. 

4. Την αριθμ. 46399/1352/86 Υπουργική Απόφαση-με την οποία 
κοινοποιούνται οδηγίες του Συμβουλίου Ευρωπαϊκών Κοινοτήτων. 

5. Την απόφασή μας αριθμ. 14206/19.10.87 «περί συγκρότησης 
γνωμοδοτικής Επιτροπής». 

6. Το πρακτικό της ανωτέρω Επιτροπής της 2.11.87, αποφασί¬ 
ζουμε: 

1. Καθορίζουμε ως τελικό αποδέκτη των βιομηχανικών αποβλή¬ 
των του Εργαστασίου Βαφείου Αφών Δ. Ακρίδα Α.Ε., που βρίσκεται 
στη Σπερχειάδα, το σημείο που βρίσκεται κοντά στην κοίτη του 
Σπερχειού ποταμού, δυτικά της γέφυρας της οδού Σπερχειάδας — 
Μακρακώμης και σε απόσταση 300 μέτρων από αυτή, μετά από εξυ¬ 
γίανση με βιολογικό καθαρισμό και τελική χλωρίωση. 

2. Τα λύματα του εργοστασίου από τους χώρους υγιεινής, θα δια¬ 
τίθενται υπεδαφίως, σύμφωνα με τους όρους της Υγειονομικής Διά¬ 
ταξης Ε1 β/221/65. 

3. Ανώτερη τάξη χρήσεως των νερών του αποδέκτη, ορίζουμε την 
κολύμβηση, αλιεία ψαριών, πλην εδωδίμων οστρακοδέρμων και την 
άρδευση. 

4. Ο αγωγός θα είναι κλειστός και θα εκβάλει στη θέση κοντά στην 
κοίτη του Σπερχειού ποταμού, δυτικά της γέφυρας της οδού Σπερ¬ 
χειάδας — Μακρακώμης και σε απόσταση 300 μ. απ’ αυτή. 

5. Ορίζουμε χώρο εγκαταστάσεως βιολογικού καθαρισμού τη θέση 
μέσα στο εργοστάσιο που βρίσκεται στο βόρειο άκρο αυτού, σε ιδιό¬ 
κτητη έκταση. 

6. Γενικοί όροι:. Υποχρεούται το ανωτέρω εργοστάσιο να παίρνει 
τα απαραίτητα μέτρα για να αποφεύγονται: 

α) Η δημιουργία κινδύνων για τη Δημόσια Υγεία (όχληση και δη¬ 
μιουργία αντιαισθητικών καταστάσεων). 

β) Η αλλοίωση των φυσικών, χημικών, βιολογικών χαρακτηριστι¬ 
κών του νερού του αποδέκτη σε βαθμό παραβλάπτοντα τις προβλεπό- 
μενες χρήσεις αυτού. 

γ) Η επεξεργασία και διάθεση των αποβλήτων πρέπει να γίνεται 
σύμφωνα με την εγκεκριμένη μελέτη και τυχόν υποδείξεις των αρμό¬ 
διων Υπηρεσιών. 

7. Ειδικοί όροι: Ανώτατα επιτρεπτά όρια εκπομπής των αποβλή¬ 
των θα είναι αυτά που προβλέπονται από το άρθρο 3 και 1.2, 1.3 της 
αριθμ. Ε1 β/221/65 Υγειον. Διάταξης, οι όροι που αναφέρονται στο 
Α5/950/16.4.87 έγγραφό του Υπουργείου Υγείας, Πρ. και Κ.Α., το 
άρθρο 4 της αριθμ. 19640/79 Κοινής απόφασης των τεσσάρων Νο¬ 
μαρχών και της Υπουργικής απόφασης 46399/1352/86 όπως φαίνο¬ 
νται στο συνημμένο Πίνακα: 

Α/Α ΠΑΡΑΜΕΤΡΟΙ Επιθυμ. όριο Ανώτατο Επι¬ 

τρεπόμενο όριο 

1. Σύνολο Κολοβακτηριοει- 

δών/100 ΜΕ 500 10.000 


2. Κολοβακτηρίδια/100 ΜΕ 

100 

50 

3. Ενερόκοκκοι/ΙΟΟΜΕ 

100 ,’ - 


4. Σαλμονέλλες/ΙΟΟΜΕ 

— 


5. Εντεροϊκοί, ΡΕΕΙ/10 λίτρα 

— 


6. ΡΗ 

— 

6,6 -8,5 (( 

7. Χρώμα 

— 

όχι ασυνήθισ- 



μεταβολ 


. ■■ 

χρώματος (0 

8. Ορυκτά έλαια, Μ 0/1 

0,3 

χωρίς ορατ 

9. Επιφανειακά ενεργές ουσίες που 


μεμβράνη σττ 
επιφάνεια τε 
νερού κο 
χωρίς οσμ> 

αντιδρούν με κυανούν του μεθυ¬ 



λίου Μ 0/1 ΕΑδ 

0,3 

αφρός πο 

10. Φαινόλες/δείκτης φαινόλης 

Μ0/1 06Η50Η 

0,005 

δεν διαρκε 

0,0 

11. Διαφάνεια, Μ 

5 

2(0 

12. Διαλυμένη οξυγόνο, % της συ¬ 
γκέντρωσης κορεσμού 02 

80-120 



13. Πισσώδη κατάλοιπα και επι¬ 
πλέοντα υλικά „ απουσία 

και σε παραμέτρους που δεν αναφέρονται σ αυτή να ισχυουν τα οριι 

της αριθμ. 19640/79 Κοινής απόφασης των τεσσάρων Νομαρχών 

8. Η διάθεση των αποβλήτων ύστερα από επεξεργασία με βιολογι 
κό καθαρισμό θα γίνεται με κλειστό αγωγό, ο οποίος θα εκβάλλε 
στη θέση κοντά στην κοίτη του Σπερχειού ποταμού, δυτικά της γέφυ 
ρας της οδού Σπερχειάδας — Μακρακώμης και σε απόσταση 300 μ 
απ’ αυτή. 

Προ της διαθέσεώς των στο αποδέκτη θα διέρχονται από ταχυδιυ 
λιστήριο το οποίο θα κατασκευαστεί μέσα στο χώρο του Εργοστα 
σίου. 

9. Τα διατιθέμενα απόβλητα θα είναι 50 Μ3 το 24/ωρο. 

Το εργοστάσιο υποχρεούται: 

α) Να υποβάλλει στο Τμήμα Υγιεινής μελέτη με την οποία θτ 
αποδεικνύει με επιστημονικά στοιχεία του μελετητή ότι εξασφαλίζο 
νται οι ανωτέρω όροι, θα προβλέπεται δε σ’ αυτή και άλλος τρόπο; 
διαθέσεως βιομηχανικών αποβλήτων για την περίπτωση που οι κύ¬ 
ριες εγκαταστάσεις πάθουν ζημιά. 

Μαζί με τη μελέτη θα υποβληθεί κανονισμός λειτουργίας και συ 
ντήρησης του Εργοστασίου. 

β) Να τηρεί βιβλίο ελέγχου ποιότητας των αποβλήτων και να κά¬ 
νει με ευθύνη της τις Χημικές και μικροβιολογικές εξετάσεις των νε¬ 
ρών του αποδέκτη κατά χρονικά διαστήματα, που θα καθοριστούν 
από την αρμόδια για τη χορήγηση της προσωρινής άδειας διαθέσεως 
των αποβλήτων, Υπηρεσία. 

γ) Να εξασφαλίζει με φροντίδα, ευθύνη και δαπάνες τους τη συντή¬ 
ρηση του αποδέκτη σε όλο το μήκος, την αποφυγή δημιουργίας στά¬ 
σιμων νερών και εναποθέσεως ουσιών οι οποίες δύνανται να δημιουρ¬ 
γήσουν κινδύνους στη Δημόσια Υγεία, δηλαδή σηπτικές, οχληρές και 
γενικά αντιαισθητικές καταστάσεις. 

δ) Να λάβει τα απαιτούμενα μέτρα και να κατασκευάσει μέσα σε 
τακτή προθεσμία, νέα έργα, εάν αποδειχθεί μεταγενέστερα ότι οι 
προβλεφθείσες εγκαταστάσεις είναι ανεπαρκείς. 

10. Με βάση την παρούσα απόφασή μας και σύμφωνα με το άρθρο 
14 της αριθμ. Ε1β/221/65 Υγειονομικής Διάταξης, θα χορηγηθεί με¬ 
τά την υποβολή της μελέτης και τη διαπίστωση της ορθής εκτελέσεως 
των έργων από την αρμόδια επιτροπή προσωρινή άδεια. 

11. Η οριστική άδεια, θα χορηγηθεί με απόφασή μας σύμφωνα με 
το άρθρο 14 της ανωτέρω Υγειονομικής Διατάξεως, αφού ληφθούν 
υπόψη οι παρατηρήσεις και τα αποτελέσματα της διαθέσεως των βιο¬ 
μηχανικών αποβλήτων κατά την περίοδο της ισχύος της προσωρινής 
άδειας. 

Η απόφαση αυτή να δημοσιευθεί στην Εφημερίδα της Κυβερνή- 
σεω, ' Λαμία, 4 Δεκεμβρίου 1987 

Ο Νομάρχης 
ΑΘ. ΦΡΑΓΚΙΑΔΑΚΗΣ 


ΔΙΟΡΘΩΣΕΙΣ ΣΦΑΛΜΑΤΩΝ (22) 

Η 113146/3122/1.12.87 απόφαση του Υπουργού Οικονομικών 
που δημοσιεύθηκε στο ΦΕΚ 699/Β/1.12.87, διορθώνεται ως εξής. 

Προστίθενται οι λέξεις «και επάρχων» που από παραδρομή παρα- 
λείφθηκαν, μεταξύ των λέξεων νομαρχών ... και στις οποίες κ.λ.π.). 

(Από το Υπ. Οικ/κών — Γ.Λ.Κ.) 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



